text:
18 мар. 2012 г.
18 март – сауҙа, халыҡты көнкүреш хеҙмәтләндереү һәм торлаҡ-коммуналь хужалыҡ хеҙмәткәрҙәре көнө
Заман менән йәнәшә
Торлаҡ-коммуналь хужалыҡ – ул йәшәйешебеҙҙең үтә мөһим, әммә күп мәшәҡәтле һәм ҡатмарлы бер тармағы. Беҙҙең үҙебеҙҙе нисек тойоуыбыҙ, кәйефебеҙ тап ошо тармаҡ хеҙмәткәрҙәренең эшмәкәрлегенә, үҙ бурыстарын нисек үтәүенә бәйле. Торлаҡ йорттарҙа яҡты, йылы, таҙа һәм бар уңайлыҡтар булыуы әллә күпме ойошманың, уларҙа эшләгән бихисап хеҙмәткәрҙең көндәлек эшенән тора.
Әлеге ваҡытта ил буйынса коммуналь-торлаҡ өлкәһендә реформалар дауам итә. Идарасы компаниялар барлыҡҡа килә, йорт комитеттары, советтары төҙөлә, ғөмүмән, был өлкәләге закондарға бер туҡтауһыҙ тиерлек үҙгәрештәр, өҫтәмәләр индерелә, яңылары ҡабул ителә... Заман менән бергә атларға ынтылған кешеләргә уңайлы шарттар тыуҙырыу, яңы талаптарға яуап биргән сифатлы хеҙмәт күрһәтеү ҙә еңел түгел. Ҡулланыусылар йылылыҡ, яҡтылыҡ, һыу һ.б. өсөн тарифтар артыуына әсенһә, торлаҡ-коммуналь хужалыҡ хеҙмәткәрҙәре бынан ярты быуат элек, хатта унан да күберәк алда төҙөлгән йорттарҙың, ундағы инженер селтәрҙәренең иҫкереүе, туҙыуы арҡаһында ыҙалай. Нисек кенә булмаһын, әлегә был өлкәлә булғанды һаҡлап, бәпләп торорға ғына ҡала.
Ҡалабыҙҙың торлаҡ-коммуналь хужалығында ла, алға китеш менән бер рәттән, хәл итәһе проблемалар ҙа бар әле. Был тәңгәлдә йыйылған мәсьәләләрҙе хәл итеүгә урындағы һәм республика етәкселеге лә етди иғтибар бирә. Мәҫәлән, 2012 йылға Башҡортостан Республикаһы тарафынан ҡабул ителгән республика адреслы инвестиция программаһы ҙур өмөттәр уята. Уға ярашлы, райондың торлаҡ-коммуналь хужалыҡ өлкәһенә республика бюджетынан байтаҡ аҡса бүленәсәк. Был сараларға ҡаланың Көньяҡ биҫтәһе һыу һәм электр менән тәьмин ителәсәк. Бынан тыш, быйыл Ҡуянтау һәм Аҡморон ауылдарында һыу үткәргестәр реконструкцияланасаҡ. Беренсе һәм Икенсе Этҡол ауылдарында һыу үткәргестәр төҙөләсәк. Программаға Күлтабан ауылында урам-ара һыу үткәргестәрҙе реконструкциялау ҙа индерелгән. Атап үткән барлыҡ объекттар буйынса ла проект-смета документтары әҙерләнә.
Шуны ла әйтеп үтергә кәрәк: республика адреслы инвестиция программаһына ярашлы, Урғаҙа ауылында таҙартыу ҡоролмалары төҙөү өсөн дә аҡса бүленә. Уның заказсыһы – БР торлаҡ-коммуналь хужалыҡ министрлығы. БР ауыл хужалығы министрлығы тәҡдиме менән “Таҙа һыу” федераль маҡсатлы программа буйынса Ишмырҙа ауылында һыу үткәргес төҙөлөшөн тамамлау планлаштырыла. Шулай уҡ ҡалала һәм ауылдарҙа газ үткәргестәр төҙөү эше лә дауам итәсәк.
Ҙур яуаплылыҡ тойоп
“Водоканал” ЯСЙ-һына ҡала халҡы өсөн өҙлөкһөҙ һыу сығарыу һәм тәьмин итеү, ҡалдыҡ һыуҙарҙы таҙартыу бурысы йөкмәтелгән. Предприятие шулай уҡ ойошмаларға һәм шәхси берәмектәргә ассенизация хеҙмәте күрһәтә, һыу һәм канализация үткәргестәр ремонтлай һәм төҙөй.
2011 йылда 689 мең кубометр һыу сығарылған һәм шуның 532 мең кубометры, шул иҫәптән халыҡҡа 403 мең кубометры һатылған. Төп эшмәкәрлектән 16190 мең һумлыҡ килем алынған.
Шуны әйтеп үтергә кәрәк: ҡала буйынса һыу селтәрҙәре ныҡ иҫкергән, йәғни 73 проценты тулыһынса туҙған. Был күтәрелгән һыу күләменең 24 процентын юғалтыуға килтергән.
Ҡала буйынса һыу менән тәьмин ителгән 105 предприятиеның 101-ендә һыу иҫәпләгестәре ҡуйылған. Коммуналь торлаҡ буйынса 85 йорттоң 60-ында, йәғни 71 процентында һыу иҫәпләгестәре бар.
Былтыр предприятие эшселәре тарафынан 2746 мең һумға 2864 метр оҙонлоҡта һыу үткәргес торбалары алмаштырылды. Был эштәр Азанов, Белов, Куйбышев, Тыныслыҡ, Мортазин, С.Юлаев, Тухачевский, Юбилей, Әхмәтов урамдарында башҡарылды. Шулай уҡ һыу бүлеү колонкалары, янғын гидранттары, ҡоҙоҡтар, насостар, задвижкалар ремонтланды. Ремонт-төҙөлөш эштәренә 3873 мең һум аҡса тотонолдо. Быйыл иһә Революцион, С.Юлаев, Матросов, Шайморатов урамдарында һыу үткәргес торбалары, Лермонтов урамында канализация селтәре яңыртыласаҡ.
Ҡалала тәртип өсөн
“БРСУ” МУП-ы ҡалабыҙҙа объекттарҙы тәрбиәләп тотоу һәм ремонтлау, уларҙы төҙөкләндереү, урамдарҙы яҡтыртыу, шулай уҡ көнкүреш ҡалдыҡтарын сығарыу менән шөғөлләнә.
2011 йылда башҡарылған эштәр күләме 11,2 миллион һум тәшкил иткән. Предприятие коллективы 12 күп ҡатлы йорт ихатаһы алдын капиталь ремонтлаған, бының өсөн республика бюджетынан байтаҡ аҡса бүленгән. Ҡала буйынса 1 километрҙан ашыу рәшәткә һәм 700 метр оҙонлоҡта тимер ҡойма эшләнгән. Шулай уҡ 6 автобус туҡталышы павильоны яңыртылған. Урамдарҙы тейешенсә яҡтыртыуға ла ҙур иғтибар бирелә. Мәҫәлән, былтыр Мифтахов, Рәсәй, Сөләймәнов, Йәштәр, Ҡарлы урамдарына яҡтылыҡ лампалары ҡуйылған. Предприятиеның ҡала юлдарын ҡарҙан таҙартыу өсөн махсус техникаһы бар, урамдарҙы сүп-сарҙан таҙартыуға алты хеҙмәткәр беркетелгән.
Ҡаланы йәшелләндереүгә лә предприятие эшселәре ҙур көс һала, быға йыл һайын үҙебеҙ ҙә шаһитбыҙ: ҡала урамдары төрлө йәшеллеккә, аллы-гөллө сәскәләргә күмелә. Былтыр ғына 2 меңдән ашыу йәш ағас үҫентеһе ултыртылған.
“БРСУ” МУП-ы берәҙәк мал һәм эттәр проблемаһын да хәл итеүгә етди иғтибар бүлә.
Йылы булһын йорттар
Ресурс менән тәьмин итеүсе ойошма булараҡ, “Йылылыҡ селтәре” ЯСЙ-һы быйылдан башлап йылылыҡ өсөн аҡсаны ҡулланыусыларҙан туранан-тура, йәғни аралашсыһыҙ йыя башланы. Быға күп фатирлы йорттарҙа йәшәүселәр ҙә ҙур ҡыҙыҡһыныу белдерҙе. Әлеге ваҡытта ҡулланыусыларҙың йылытыу системалары менән бәйле булған көндәлек һорауҙары оператив режимда хәл ителә.
Предприятиела планлы ремонт эштәре, йылылыҡ-техник ҡорамалдарға, ҡаҙандарға, фильтрҙарға, төтөн һурғыстарға, циркуляция насостарына ревизия ваҡытында эшләнә, манометрҙар һәм башҡа иҫәпләгестәр даими рәүештә дәүләт тикшереүе үтә.
Быйыл йылытыу миҙгеле аҙағына 1-се һәм 2-се ҡаҙанлыҡтар биналарында косметик ремонт эштәре башҡарыу планлаштырыла. Бынан тыш, миҙгел тамамланғас, ҡаланың “А” һәм “Б” микрорайондарында йылылыҡ трассалары торбаларын алмаштырыу күҙаллана. Сентябрҙә йылылыҡ трассаларында гидроһынауҙар үткәреләсәк. Шулай уҡ Урғаҙала ҡаҙанлыҡ операторҙары өсөн диспетчер пункты төҙөү планлаштырыла.
Халыҡ мәнфәғәтен күҙәтеүселәр
“Баймаҡ ҡалаһы торлаҡ фонды менән идара итеү компанияһы” ЯСЙ-һы ҡарамағында 2455 фатирҙы, йәғни 108,5 мең квадрат метрҙы үҙ эсенә алған 89 торлаҡ йорт. Уларҙа бөтәһе 4485 кеше теркәлгән.
Йәмғиәттең төп бурысы – халыҡҡа уңайлы йәшәү шарттары булдырыу, йорт яны биләмәләрен тәртиптә тотоу, төҙөкләндереү буйынса сифатлы хеҙмәттәр күрһәтеү. Йәмғиәт эшселәре тарафынан уҙған йылда байтаҡ эш башҡарылған. Мәҫәлән, ойошма 8 күп фатирлы ҡатлы йортҡа капиталь ремонт яһау буйынса планлаштырылған күләмде уңышлы үтәп сыҡҡан һәм 10 миллион һумдан ашыу аҡсаны үҙләштергән. Былтыр 522 квадрат метр майҙанда йорт ҡыйыҡтарына ремонт эшләнгән. Әйткәндәй, әлеге ваҡытта 26 торлаҡ йорттоң ҡыйығына капиталь ремонт талап ителә. Күп фатирлы ҡатлы йорттарға 29 һыуыҡ һыу иҫәпләү приборы ҡуйылған.
Республика бюджеты саралары иҫәбенән ҡалабыҙҙың йорттар янындағы 7,287 мең квадрат метр асфальт-бетон япмалар ремонтланған. Быйылға был юҫыҡта эш планы – 8,854 мең квадрат метр.
Күрһәтелгән хеҙмәттәр өсөн былтыр халыҡтан 43,6 миллион һум аҡса йыйып алынған. Был күрһәткес 2010 йыл менән сағыштырғанда 108,8 процент тәшкил итә.
С. Фәритова әҙерләне.
Подписаться на: Комментарии к сообщению (Atom)


c: text/html

text:
Республика етәксеһе: «Губернаторҙарға ярҙам итеү тренды бик юғары»Фото: Андрей Старостин
Республика етәксеһе: «Губернаторҙарға ярҙам итеү тренды бик юғары»
Республика етәксеһе: «Губернаторҙарға ярҙам итеү тренды бик юғары»Фото: Андрей Старостин
ӨФӨ, 2014 йыл, 16 сентябрь. /«Башинформ» мәғлүмәт агентлығы, Ғәлиә Нәбиева/.
Рөстәм Хәмитов берҙәм тауыш биреү көнөндә РФ субъекттарының юғары вазифалы кешеләрен һайлауҙарҙа еңеү яулаған губернаторҙарҙы ҡотланы. Республика етәксеһе аңлатыуынса, «улар, беҙ яҡшы кешесә мөнәсәбәттәрҙә аралашҡан, 3-5 кеше».
Кешеләрҙең һайлауҙарға әүҙем йөрөүен һәм төбәктәрҙең эшләп килгән етәкселәренең еңеүен баһалап, Рөстәм Хәмитов мөһим роль уйнаған бер нисә факторҙы билдәләп үтте.
— Дөйөм алғанда илдә хәл тотороҡло, Рәсәй Федерацияһы Президентының хуплауы, кешеләрҙең стабиль үҫешкә эйә булыу теләге бар, йәмғиәттең консолидацияһы ла һәм төбәктәр башлыҡтарына уңышлы кандидаттар ҙа. Бөтә губернаторҙарҙы ла яҡшы беләм, улар барыһы ла эшләй, бер кем дә ҡул ҡаушарып ултырмай һәм был өлөштә 90-сы йылдарҙың урталарында булған губернаторҙар корпусын бөгөнгөләре менән сағыштырырға ярамай. Бынан ошондай юғары һөҙөмтә килә лә инде. Федерация субъекттарына бер төркөм губернаторҙар, етәкселәр 85-90-шар процент тауыш йыясағын бер кем дә, бер ҡасан да көтмәне. Минең ҡарашҡа, был ниндәйҙер яңы һәм бер үк ваҡытта аңлатырлыҡ нәмә, — тине республика башлығы.
Рөстәм Хәмитов бөгөн илдәге юғары илһөйәрлек кәйефте билдәләне, кешеләр берләште, аңлы власть, аңлы эш – ул бөтә нәмәнән дә юғарыраҡ икәнгә төшөндө.
— Һайлауҙарға әҙерлек ваҡытында беҙгә эшен ышанып тапшырған, Рәсәй Президентының рейтингы шулай уҡ мөһим роль уйнаны. Бында беҙ ил Президенты командаһында эшләүсе кешеләр кеүек сығабыҙ. Былар барыһы ла ҙур һәм әһәмиәтле һандар булараҡ һөҙөмтә бирҙе, — тип иҫәпләй республика етәксеһе.

robotstxt: allowed

filter: keep


text:
- Подробности
- Просмотров: 329
ҠАЛТЫ, Башҡортостан (Көньяҡ) Уралындағы һырт. Белорет р‑ны буйлап Байғулла й. (Төлмәй й. ҡушылдығы) башынан Манышты й. (Инйәр й. ҡушылдығы) киңлек ағымына тиклем субмеридиональ йүнәлештә һуҙылған. Абс. бейеклеге 725 м. Һыртты Төлмән й. ике өлөшкә бүлә: төньяҡ (оҙонлоғо 6 км, киңлеге 3,5 км тиклем) һәм көньяҡ (оҙонлоғо 18 км, киңлеге 3 км). Төньяҡ өлөшөнөң рельефы ҡатмарлы: көнсығыш битләүҙәре һөҙәк (ауышлығы 5—8°), көнбайышы — текә (30° тиклем), күп һанлы уйһыулыҡтар м‑н ҡатмарланған. Көньяҡ өлөшөнөң битләүҙәре текә, таш ишелмәләре бар. Елмәрҙәк свитаһы ҡомташтарынан, конгломераттарынан, алевролиттарынан һәм аргиллиттарынан тора. Ҡ. итәгендә Төлмәй й. ҡушылдыҡтары башлана. Ландшафтарҙың бейеклек бүлкәтлеге күҙәтелә: шыршы‑аҡ шыршы урмандары һирәк урмандар һәм бейек таулы яланғас болондар м‑н алмашына, юғарыраҡ тау тундраһы башлана. Төньяҡ өлөшөн йәйелеп үҫкән тәпәш шыршылар (бейеклектәре 5—8 м), көньяҡ өлөшөн бейек (1,5 м тиклем) ҡуйы үлән (бейек мүктәк, урман ҡолонғойроғо, ябай ҡуян ҡолағы һ.б.) үҫкән урманлы аҡландар биләй. Ҡ. Көньяҡ Урал ҡурсаулығы терр‑яһында урынлашҡан.
И.М.Япаров
Тәрж. А.Н.Күсеев


text:
- Внимание
- Подробности
- Просмотров: 309
ҠОР ҠАРСЫҒАҺЫ, (Accipiter gentilis), ыласын һымаҡтар отрядының ҡарсығалар ғаиләһенә ҡараған ҡош. Евразияла, Африкала һәм Төньяҡ Америкала таралған. Ултыраҡ ҡош. Кәүҙә оҙонлоғо 60 см тиклем, ауырлығы 600—2000 г (инә ҡоштар эрерәк), ҡанатының ҡоласы 97— 127 см. Кәүҙәһенең өҫкө өлөшө һәм ҡанаттары күгелйем йәки һорғолт көрән, башы ҡарараҡ; ҡорһағы асыҡ төҫтә, нәҙек арҡыры ҡара һыҙаттар м‑н сыбарланған. Сағыу һары төҫтәге күҙенән алып соңҡаһына ҡарай ҡара киң һыҙат үтә. Башы яҫы, суҡышы ныҡ бөгөлгән. Ҡойроғо оҙон. Аяғы ҡыҫҡа, көслө, тырнағы осло, бөгөлөп тора. Моногам. Ояһын (диам. 0,6—1,5 м) аулаҡ урында ағас башында (4—25 м бейеклектә) ваҡ ботаҡтарҙан ҡора, иҫке ояларҙы биләй йәки уларҙы төҙөп бөтә. Йылына 1 тапҡыр бала сығара, 3—5 зәңгәрһыу аҡ йомортҡа һала. Инә ҡош 35—38 көн баҫа. Көндөҙгө йыртҡыс. Ваҡ ҡоштар һәм имеҙеүселәр, һирәгерәк бөжәктәр м‑н туҡлана. Урманда йәшәй. БР‑ҙың башлыса урман һәм урман‑дала райондарында осрай. Һунар ҡошо.
Ә.Ф.Мәмәтов
Тәрж. Г.А.Миһранова


text:
Етмеш ете йәшлек умартасы25-07-2017, 01:57 // Пенсионер, Эшҡыуар // Баҫып сығарырға
Тормош иптәше Вәкил менән колхоз умартаһын ҡараған осорҙо һағынып хәтергә ала. “Колхозға рәйес булып Фрунзе Исрафилов килгәс, беҙҙе контораға саҡырып, колхоздың ҡортон ҡарарға ҡушты. Ул ваҡытта 100-ҙән ашыу умарта тоттоҡ, анау Оло Тәбей йылғаһы буйында ҡуна ятыр инек. Көн һайын таң менән һәм кис ауылға йәйәүләп ҡайтып, һыйырҙарҙы һауып, малдарҙы ҡарап китер инем. Әле уйлап ҡуям да аптырайым, балам, нисек арылмаған, барыһына ла өлгөрөлгән, ти геройым.
Эйе, ул мәлдәрҙе һағынып ҡына иҫкә алырлыҡ шул. Бөгөн гөрләп торған колхоз да, йөҙләгән баш умарта ла юҡ. Колхоз бөтһә лә, яратҡан шөғөлдәрен ташламай Әминевтәр.
– Умартанан өҙөлмәнек, өҫтәлемдән бер ваҡытта ла бал төшмәй. Бабайым вафат булғас, ҡорттарҙы хәҙер улдарым ҡарай. Уларға күҙ-ҡолаҡ булып, өйрәтеп йөрөйөм. Быйыл бал ҡорттары өсөн йыл ауыр булмаҡсы, һаман үҙҙәренә кәрәкле бал йыя алмай интегә. Йә көнө юҡ, йылынмай ҙа. Шулай ҙа яҡшыға өмөтләнәбеҙ, балһыҙ ултырған ваҡыт юҡ та, артабан нисек булыр, – ти тәжрибәле умартасы инәй.
Атайҙарының шөғөлөн үҙ иткән Вәхит менән Вәсил улдарының етмештән ашыу умартаһы бар. Уларҙың үҙҙәренә лә бал ҡорттары кеүек тырышып эшләргә тура килә, шунһыҙ мөмкин түгел. Шифалы балды һатып алырға теләүселәр күп, уны хатта баҙарға сығарырға ла кәрәкмәй, клиенттар үҙҙәре эҙләп таба. Тик быйыл ғына бал ҡорттары етәрлек бал йыя алһын ине...


text:
- Подробности
- Просмотров: 369
ҠОРОС АҒАС (Fraxinus), зәйтүн һымаҡтар ғаиләһенә ҡараған үҫемлек заты. 70‑тән ашыу төрө билдәле, Төньяҡ ярымшарҙың уртаса бүлкәтендә, һирәгерәк субтропиктарҙа һәм тропиктарҙа таралған. Башҡортостанда ланцет, йәки йәшел Ҡ.а., һәм пенсильвания, йәки ялбыр Ҡ.а. үҫә. Япраҡ ҡойоусы ике өйлө ағас, 150— 350 йәшкә тиклем үҫә. Сатыры киң йомортҡа формаһында, һорғолт йәшел төҫтәге бөгөлгән йәш ботаҡлы; олононоң бейеклеге 20—35 м, диам. 1,5 м тиклем. Йәш Ҡ.а. ҡайырыһы йәшкелт йәки асыҡ көрән, өлкән ағастыҡы һоро йәки көрән төҫтә, тәрән булмаған буй һәм арҡыры ярыҡтары була. Үрендеһе һирәк аҡһыл һабаҡ ауыҙсалары м‑н, яланғас йәки төклө. Япрағы ҡапма‑ҡаршы, эре, һаплы, парһыҙ‑ҡауырһынлы; япраҡсаһы ланцеттан алып киң эллипсҡа оҡшаш формала, башы осло, нигеҙе шына һымаҡ, бөтөн ситле, өҫ яҡтан ҡуйы йәшел, аҫ яҡтан асығыраҡ төҫтә, ҡыҫҡа һаплы. Сәскәһе күркһеҙ, емеш янында ҡалыусы сәскә эргәлеге м‑н, бер енесле; ата сәскә — ҡыҫҡа шәлкемдәрҙә, инә сәскә оҙон кәүшәк һалынҡы һеперткеләрҙә урынлашҡан. Май айында сәскә ата. Емеше — ҡанатлы орлоҡса, авг.—сент. өлгөрә. Декоратив үҫемлек, йәшелләндереүҙә һәм урман һыҙаттарын булдырыуҙа ҡулланыла. Ланцет Ҡ.а. составында алкалоидтар, дуплау матдәләре, флавоноидтар һ.б. бар, халыҡ медицинаһында файҙаланыла.
Р.Х.Ғиниәтуллин
Тәрж.Г.А.Миһранова


text:
Европа РулеткаShow
Latest Games
Был уңыштың төп уйындары, казино онлайн табыу һәм уны һәр һеҙ.. 17 быуатҡа уҡ барып тоташа уның тарихы, унда уйнай ул франция. Бөгөнгө көндә ул иң популяр уйын казино , интернет һәм булыуы мөмкин..
Уйын өс вариацияһын по-французски, Европа һәм америка. Европа Билл телефоны буйынса түләүле рулетка күберәк уйнарға, башҡаларға ҡарағанда ике, бөтә донъя. Оҡшаш төп ҡағиҙәләре, беҙ бәләкәй генә булһа ла айырма бар. Һеҙ, тимәк, ориентирланған, европа Билл телефоны буйынса түләүле рулетка уйнай.
Онлайн на телефон өсөн түләү иҫәбенә рулетка
Уйын түләү интернет аша Онлайн-финанс тәьмин итеү хеҙмәте , телефон иҫәбенә индереү. Һеҙ ҡасан уйнарға ниәтләй, әйбер йәки мөмкинлеге бәхәсһеҙ, улар һеҙгә туп ҡулланыу, тәгәрмәс ташлай һәм крупье. Кеҫәһенә ставка яһай, һеҙ нисек уйлайһығыҙ, шар әйләндерә һуң туҡталып.
Был Европа Билл телефоны буйынса түләүле рулетка артыҡ уйынсы булмаҫ отошло уйын өсөн. Был еңеүгә күберәк мөмкинлек бирә, был уның. Фуада кеҫәһенән сыҡҡан тиклем нуль 36, эшләй 37 баҡсала кеҫәһенән ҡара менән, ҡыҙыл һәм йәшел төҫтәр.
Тәгәрмәс, бәлки, осраҡлы тәртиптә кеҫәһендә булып сыға., әммә был, һеҙ ҡасан өйрәнеүҙең иң яҡшы, һеҙ аңларға, нимә бар, улар заказ буйынса математиктар .
Билдәле бер тәртиптә урынлашыуы, бөтә иҫәптән тигеҙ таралһын өсөн отошҡа өмөт дәрәжәһе.. Ҡалып тәгәрмәстәр һ ниндәй ҙә булыуы мөмкин түгел урынлашҡан.. Улар, әммә, юғары һәм түбән алмаштырылып тороуы яҡшы, ул 19 - 36 юғары һәм 1 - 18 түбән өсөн, башҡалар, 5 күршеләре 10.
Ғәмәлдәге Ставканы
Һеҙ үҙегеҙ өсөн төрлө өҫтәл уйындары өсөн ишки секцияһы ставка урынлаштырыу башлана.. Ирекле уйынсы ставка яһай, әлегә шар ташлап крупье. Һуң, шул тиклем шанс номерҙы иғлан итә., выигрыш ставкаһы түләү крупье. Европала иң етди уйынсыға Билл телефоны буйынса түләүле рулетка күңел өсөн, улар ваҡыттарын сарыф итмәй ставка урынлаштырыу.
Ставка ике төркөмгә, шул иҫәптән ставкаларҙы эске һәм тышҡы ул
Эске ставкаһы - Отошҡа өмөт әҙ, әммә һеҙ яулаған, юғары түләү.
Тышҡы ставкаһы - Бында еңеү шанс булыу яҡшыраҡ, ләкин һеҙҙән түбән түләп ота.
Европа рулетка өҫтәмә вариант була.. Йәки үҙе шылтыратҡан, уны тәгәрмәс һәм уның ставкаһы булған билдәле ипподромы. Был осраҡта., берҙән-бер кеше, ул, ставкаларҙы эшләй алмайым, был һорау буйынса дилә уйынсы.
Был ғәжәйеп уйын тураһында күберәк белеү, һәм һеҙ аңлау ни тиклем күберәк, шул тиклем күберәк уйнай, һәйбәт булыр.. Төп бонус-был, һис шикһеҙ, еңеп була, тип, һеҙ, булып эшләй.


text:
1 февралдән Башҡортостанда льготаға эйә булған 325 кеше арттырылған түләүҙәр ала башлай
1 февралдән айлыҡ аҡсалата түләүҙәр күләме 2,5% арттырылды. Пенсия фондының Башҡортостан буйынса бүлексәһендәге матбуғат хеҙмәтенән хәбәр итеүҙәренсә, Башҡортостанда 325 мең кеше ошондай түләүҙәр ала. Улар араһында — Бөйөк Ватан һуғышында ҡатнашыусылар, фашизмдың бәлиғ булмаған әсирҙәре, «чернобылселәр», Семипалатинск полигонында радиация тәьҫиренә дусар булғандар, инвалидтар һәм башҡа федераль льготалылар.
Бер үк ваҡытта айлыҡ аҡсалата түләүҙәр составында социаль хеҙмәттәр йыйымын биреүгә йүнәлтелгән аҡса суммаһы ла арта. 1 февралдән ул 1075,19 һум тәшкил итә. Шуның 828,14 һумы — бушлай таратылған дарыуҙарҙы алыуға, 128,11 һумы — шифахана-курорт дауаланыуына, 118,94 һумы ҡала яны тимер юл транспортында бушлай юл йөрөүгә, шулай уҡ ҡала-ара транспортында дауаланыу еренә барып ҡайтыуға бүленә.


text:
Рөстәм Хәмитов Бала хоҡуҡтары буйынса вәкил Павел Астахов менән республикала балаларҙың хәлен тикшерҙеФото: Андрей Старостин
Рөстәм Хәмитов Бала хоҡуҡтары буйынса вәкил Павел Астахов менән республикала балаларҙың хәлен тикшерҙе
Рөстәм Хәмитов Бала хоҡуҡтары буйынса вәкил Павел Астахов менән республикала балаларҙың хәлен тикшерҙеФото: Андрей Старостин
Дүшәмбе, 25 ноябрҙә, Башҡортостан Президенты Рөстәм Хәмитов РФ Президенты ҡарамағындағы Бала хоҡуҡтары буйынса тулы хоҡуҡлы вәкил Павел Астахов менән осрашты.
Балалар омбудсмены Өфөгә РФ төбәктәрен тикшереү буйынса үҙ эш планына ярашлы килгән.
— Башҡортостан — беҙ комплекслы тикшереү үткәргән Рәсәй Федерацияһының 83-сө субъекты, — тине Павел Астахов. — Беҙ был тикшереүҙәрҙе 2010 йылдың февралендә башлағайныҡ, һәм 3,5 йыл эсендә бөтә субъекттар ҙа тиерлек тикшерелде. Бер ерҙә лә идеаль күренеш юҡ.
Президент менән әңгәмәлә Павел Астахов, республикала балалар йорттарын һәм уларҙа тәрбиәләнеүсе балалар һанын эҙмә-эҙ кәметеү бара, тип билдәләне.
— Йыл башында төбәктә балалар интернат учреждениеларына урынлаштырылған балалар һаны ҡапыл бер аҙ артһа ла (1,5 мең), хәҙер был һан 869-ға тиклем кәмене. Һеҙҙә йәшәгән халыҡ һанына ҡарап, һеҙҙең территория өсөн — был бик яҡшы күрһәткес, — тип иҫәпләй Бала хоҡуҡтары буйынса вәкил.
Рөстәм Хәмитов, киләһе йылда тағы ике балалар йортон — Дәүләкәндә һәм Өфөлә – ябырға планлаштырыла, тип билдәләне.
Был теманы дауам итеп, Павел Астахов, ҡалған балалар йорттары директорҙарына талап арттырыласаҡ, тип һыҙыҡ өҫтөнә алды.
Павел Астахов РФ Президентының етем һәм ата-әсә ҡарауынан мәхрүм ҡалған балаларға ярҙам итеү буйынса саралар тураһында Указын үтәүгә иғтибар йүнәлтте.
— Уның артынан Башҡортостан Республикаһында был указды үтәү генә түгел, уға өҫтәп бер нисә указ һәм закондар ҡабул ителде. Атап әйткәндә, инвалид балаларға һәм ата-әсә ҡарауынан мәхрүм ҡалған балаларға ярҙам буйынса саралар тураһында. Һеҙҙә тәрбиәгә бала алыусы ата-әсәләрҙе әҙерләү, балаларҙы ғаиләгә урынлаштырыу менән шөғөлләнгән 28 үҙәк төҙөлгән. Һөҙөмтәләр ҙә күҙгә күренерлек. Патронат һаҡланған төбәктәр бармаҡ менән генә һанарлыҡ, Башҡортостан улар иҫәбендә, — тине Павел Астахов.
Бала хоҡуҡтары буйынса вәкил етем балаларҙы торлаҡ менән тәьмин итеүгә лә ыңғай баһа бирҙе.
— Әгәр биш йыл элек 5, 10, иң яҡшы осраҡта 20 фатир бирелһә, быйыл инде балалар йорттарында тәрбиәләнеүселәргә 700-гә яҡын фатир бирелгән, — тигән һандар килтерҙе Павел Астахов.
Осрашыу барышында ҡуҙғатылған тағы бер мәсьәлә балаларҙың үҙ-үҙенә ҡул һалыуы буйынса хәүефле статистикаға ҡағылды.
— Беҙ был проблеманың ҡатмарлылығын аңлайбыҙ. Былтыр Республика клиник психотерапия үҙәге төҙөлдө, унда балаларға психологик ярҙам күрһәтелә. Беҙ өлкәндәр араһында ла, балалар араһында ла һандарҙың кәмеүен күрҙек. Ләкин беҙгә был үҙәктең ҡеүәтен арттырырға кәрәк. Психотерапия үҙәге үҙ эшен башлап ҡына тора. Проблеманы өйрәнергә кәрәк, — тине Рөстәм Хәмитов.
Президент, уҡытыусылар, педагогтар, психологтар араһында уҡытыуҙы иң элек ауыл райондарында үткәрергә кәрәк, тип иҫәпләй.
— 28 фажиғәле осраҡтан 21-е тап ауылда булған, — тип белдерҙе Рөстәм Хәмитов.
Балалар омбудсмены үҙ-үҙенә ҡул һалыуға нимә булышлыҡ итеүен аңлау өсөн етди, аналитик, фәнни нигеҙләнгән тикшереү үткәрергә тәҡдим итте.


text:
“1 тонна ҡағыҙ 10 ағасты һаҡлай”
- Шәп, әлбиттә. Тағы ниндәй пландар менән янып йѳрѳйһѳң?
- Эш етерлек. Был беҙҙең ҡағыҙ йыйыу буйынса икенсе акция. Тәүгеһендә ни бары 350 килограмм йыйғайныҡ, был юлы бик күп булды. Киләһе акцияла пластик шешәләр, полиэтилен тоҡсайҙар йыйып тапшырасаҡбыҙ.
Экология китапханаһы мѳдире тынғыһыҙ йәнле Ләйсән Әбсәләмованы башҡаса күҙ алдына килтереп тә булмай. Ерҙән ул атлап йѳрѳмәй, осоп ҡына үтә, эшен эш итеп кенә ҡарамай, ә матурлап, яратып башҡара.
Февраль айы экологик китапхана ѳсѳн бик кѳсѳргәнешле эш осоро була. 13-сѳ мәктәп, Яныбай Хамматов исемендәге башҡорт гимназияһы, лицей-интернат, 18-се, 13-сѳ, 16-сы мәктәптәр, 14-се гимназия уҡыусылары, Белорет металлургия колледжы студенттары ҡағыҙ тапшырыу акцияһына дәррәү ҡушыла. Акцияны шулай уҡ БР Экология министрлығының Белорет территориаль комитеты, үҙәк китапхананың абонемент бүлеге яҡлап сыҡты. Йыйылған макулатура “Таҙа ҡала” шәхси компанияһына оҙатылды. Һәр ойошма, мәктәп етәкселеге, уҡытыусылар менән кѳнѳн-сәғәтен килешеү, ҡалдыҡ сеймал менән эшләүсе “Әмир Йәғәфәров” шәхси предприятиеһы менән һѳйләшеү - барыһы ла Ләйсән Әбсәләмова иңендә. “Бер урындан шунса-шунса килограмм макулатура булһа ғына техника бирәбеҙ”, - ти эшҡыуар ҙа. Шуға күрә күп урындарҙан йыйылған ҡағыҙҙы барып алып булмай, ти Ләйсән. Айлыҡ тамамланыу менән һѳҙѳмтәләр буйынса урындар билдәләнгән.
Экокитапхананың һуңғы ике йылдағы изге эштәрен күреүселәр, ярҙам ҡулы һуҙыусылар бар. Мәҫәлән, эшҡыуар Юлия Шукурова үҙе теләп ярҙамға килә. Был юлы еңеүселәргә бүләккә “Фаберлик” фирмаһы биҙәнеү-тѳҙәнеү әйберҙәрен бер йәшник итеп килтерә. Ул шулай уҡ башҡа социаль проекттарҙа теләп ҡатнаша, балалар приютына ярҙам итә.
- Беҙҙең тѳп бурыс - үҙебеҙҙең арттан йәш быуынды эйәртеү, таҙа һауа, таҙа ер, саф һыуҙы һаҡлауҙың әһәмиәтен эш менән күрһәтеү, аңлатыу, - ти Ләйсән. - Уҡытыусылар, балалар шул тиклем дәррәү тотондо ошо эшкә.
Мәҫәлән, Яныбай Хамматов исемендәге башҡорт гимназияһы уҡыусыһы Зѳлфиә Хәмзина олатай-ѳләсәйҙәре, инәйҙәре, ата-әсәһе ярҙамы менән бер үҙе 47 килограмм ҡағыҙ тапшырған.
Ысын күңелдән әйтелгән һүҙ, башҡарылған эш башҡаларҙың йѳрәгенә үтеп инә, яҡты уй-фекер тыуҙыра, инициативаны эләктереп алыусыларын таба. Ҡаланың 250 йыллыҡ юбилейын да экокитапхана урамдарҙы, ҡаланың тирә-яғын сүп-сарҙан таҙартыу буйынса ѳмәләр менән ҡаршылай. Ошо изге эше ѳсѳн Ләйсән Әбсәләмова муниципаль район хакимиәтенең Рәхмәт хатына лайыҡ булды.
Шәмбе һайын тиерлек Бѳтә Рәсәй буйынса үткән “Субботка-переработка” ѳмәләре ойошторола. “Дармарка” йәрминкәләре ҡалабыҙҙың тѳрлѳ ҡатлам кешеләре ѳсѳн дә хәҙер киң билдәле. Әйткәндәй, тырышлығы менән алдырған йәш китапханасы үҙе лә һѳнәрмәндәрҙән тѳрлѳ һѳнәргә ѳйрәнә. Хәҙер ул йѳндән матур итеп мунсаҡтар, башҡа әйберҙәр баҫа белә, башҡа шѳғѳлдәре лә бар.
“Тәбиғәт. Кеше. Тормош. Киләсәк” исемле программа буйынса эш дауам итә. Ҡушылығыҙ изге акцияларға, таҙартығыҙ йылға-урам буйҙарын, ярҙам итегеҙ туған тәбиғәткә”, тип саҡыра яҡташтарын, йәштәрҙе Ләйсән Әбсәләмова.
З.Абзалова.
Һүрәттә: балалар макулатура тапшыра.


text:
Газета "Йәшлек" » Последние публикации на сайте » Страница 9
Берәүҙәргә көн дә байрам, көн дә туй, берәүҙәргә көн дә һағыш, көн дә уй...
Махсус бит / Тормош юлдары ҡатмарлы // 2-05-2018, 07:30
Ауыр тормош юлын үткән Миңлегөл Фәйзрахмановаға ғүмер көҙөндә һөйөүгә күмелеп йәшәргә насип иткән
Үткән быуаттың утыҙынсы йылдарында өйләнешкән Сәйет менән Санияның күркәм ғаиләһендә тупырлашып балалар үҫһә лә, уларға ҡыуаныстары бөтөн тойолмаған, сөнки тулылыҡ өсөн ата менән әсәгә ҡыҙ бала етмәгән. Һөйөндөрөп кенә донъяға килгән ҡыҙ балалары гел бәләкәй саҡтарында уҡ йән биреп, баҡыйлыҡҡа китә торған. Сираттағы ҡыҙ бала тыуыуы тураһында яр һалғас, бәпесте, йәшәһен, тип, йола үтәп, тәҙрәнән һатып алғандар. Ҡыҙсыҡҡа оҙон ғүмер юрап, уны үлемдән төрлөсә һаҡларға маташҡан ата-әсә сабыйға Рая исемен ҡушҡан. Ғүмере булғас, йәшәп киткән бит Раяҡай. Тик үҫә килә, күҙҙәре менән проблема булыуы асыҡланған. Утты ҡабыҙыу менән өҫтәл аҫтына ҡасҡан баланың ут яҡтыһынан күҙе ауыртҡанын аңлағас, Сания ҡыҙын табиптарға күрһәтеү өсөн ҡалаға юллана. Электричкала юлдаштары менән танышып һөйләшеп киткәс, бер ҡатын Санияға, ҡыҙыңа исеме килешмәй, шуға күҙе насар күрә, ти: “Иң оло улыңдан төнгө сәғәт 12-лә мөрйәнән “Миңле” һүҙе менән берәй ҡушма исемде өс тапҡыр ҡысҡырт, шунан ҡыҙың күрә башлар”. Ышанырлыҡ та түгел кеүек, ә шулай ҙа Сания осраҡлы танышының һүҙен тыңлап, ауылына кире ҡайтҡас, ҡыҙына Миңлегөл тип исем ҡысҡыртҡан, һәм бала, ысынлап та, һауыҡҡан....
«Яҙ» салаты
Яңылыҡтар таҫмаһы / Объявления // 1-05-2018, 12:17
Һуған уңышы мул булһын тиһәң…
Экономика / Үҙ эшеңде башла! // 1-05-2018, 07:00
Һуған яҡшы итеп ашлама индерелгән һәм дымландырылған ерҙе ярата, балсыҡлы урында насар үҫә. Уны элек ҡыяр, помидор, кәбеҫтә, шалҡан, редис, сельдерей кеүек йәшелсәләр үҫкән ергә сәсеү отошло. Орлоҡто сәсергә ике аҙна ҡалғас, түтәлдәр әҙерләгеҙ. Уларҙың бейеклеге 15 – 20 см булһын. Һәр квадрат метрға ярты биҙрә серетмә, торф-тиреҫ компосы, ике стакан ағас көлө һалығыҙ. Яҙ иртә килгән йылдарҙа, тупраҡ йылынғас, апрелдән дә ҡалмай һуған ултыртырға була. Шытыуҙы тиҙләтеү, үҫемлектәрҙе ауырыуҙарҙан ҡотҡарыу өсөн орлоҡтарҙы йылы һыуҙа йыуып, марганцовка иретмәһендә сылатып ( 2,5 литр һыуға ярты грамм алына), 40 градус йылылыҡта 20 минут тотоу шарт. Шунан һуң ике мәртәбә йыуып, орлоҡтарҙы бер аҙ һыуҙа тотоғоҙ. Һуған тупраҡҡа ике сантиметр тәрәнлектә ултыртыла. Орлоҡтар араһы биш сантиметр булыуы шарт. Тәүге айҙарҙа һыуҙы күп һибергә кәрәк. Ул ҡырауҙан ҡурҡмай. Был йәшелсәне һыйыр, ҡош тиҙәге, минераль ашламалар менән туҡландырыу яҡшы. Ер артыҡ ҡатып китмәһен, ваҡытында ҡыйын йолҡоп тороғоҙ. Уңыш июль аҙағында, ҡойма ямғырҙар башланғансы йыйып алына. Ҡыяҡтары менән бергә йолҡоп, ике аҙна самаһы елләтелеп торған урында киптерәләр.
...
Ҡан тамырҙары өсөн “алтын һөт”
Новости / Һаулыҡ һаҡлау // 30-04-2018, 07:00
Һаҡланғанды Хоҙай һаҡлар
Яңылыҡтар таҫмаһы / Объявления // 30-04-2018, 07:00
Йортоғоҙҙа янғын сығыу хәүефе бармы? Әйҙәгеҙ, бергәләп тикшереп ҡарайыҡ. Бының өсөн йорт электр селтәрен һәм ҡорамалдарҙы тикшереп сығырға ваҡыт табығыҙ.
Бигерәк тә электр панеле (щит), яланғасланған йәки файҙаланыу ваҡыты сыҡҡан сымдар, насар нығытылған розеткалар һәм иҫкергән ҡорамалдар, электр приборҙары арҡаһында йыш янғын сыға.
Һеҙ йәшәгән торлаҡ иҫке булһа, мотлаҡ белгес саҡыртып тикшертегеҙ. Соланда, келәттә ятҡан иҫке-моҫҡоно ташлағыҙ, донъяғыҙҙы йыйыштырып ҡуйығыҙ. Әгәр ҙә кеше йортон ҡуртымға алып йәшәйһегеҙ икән, быны хужа менән килешеп эшләгеҙ....
Печеньенан пирожный
Яңылыҡтар таҫмаһы / Объявления // 29-04-2018, 07:30
400 грамм ҡоро печенье, 150 грамм иретелгән аҡ май, бер банка ҡуйыртылған һөт, 2 – 3 ҡалаҡ какао кәрәк.
Печеньены ит үткәргестән сығарырға. Уға иретелгән аҡ май, какао, ҡуйыртылған һөт ҡушып, барыһын бергә бутарға һәм колбаса формаһында эшләп, полиэтилен тоҡсайға һалып, һыуытҡысҡа ҡуйырға. Иртәнгә тәмле, татлы «колбаса» әҙер ҙә була....
Көнбағышлы пакет
Әҙәбиәт / Юмор // 29-04-2018, 07:00
Бер көн бажам менән тағы мунсаға киттек. Ҡатын таҙа кейем, таҫтамал һалынған пакетты миңә һондо ла: “Бына һиңә көнбағышлы пакет, кешенеке менән бутама”, – тине.
Башымды, елкәмде сабып, мунсаның бөтә рәхәтлеген татып бөткәс, ғәҙәтемсә, бажанан алдараҡ кейенергә сыҡтым. Ҡатын ни эшләптер салбарҙың мулырағын һалған. Күлдәкте тиҙ генә яурынға һалдым да аласыҡҡа инеп, ундағы урындыҡҡа ауҙым.
Бер аҙҙан “аһ-уһ” килеп бажа сыҡты. Кейгән трикоһының балағы тубығында тора, хәс тә шорты кеүек. Күлдәге бөтөнләй эленмәгән, арҡаһын яҙа-йоҙа ғына ҡаплай. Сабыныуҙан ҡыҙарған ҡорһағы ялтырап күренә, үҙе ялан аяҡ. “Балдыҙ ни эшләп мап-матур здарауай иренә ҡыҫҡа-мыҫҡа трико кейҙерҙе икән”, – тип уйлап ятам....
Һаҡ булығыҙ! Быйыл талпан күп
Новости / Һаулыҡ һаҡлау // 29-04-2018, 06:30
“Көн ҡапыл йылытҡанғамы, талпандар быйыл бигерәк күп. Урманға барырға ла түгел, баҡсала ла туп-тулы, ағастар янынан үткәндә ике-өс талпан өйгә эйәреп тә инә”, – тип зарлана ауыл халҡы. Тимәк, кемдәр алдағы ялда һәм май байрамдарында баҡсаға йыйына, тәбиғәт ҡосағына шешлеккә сығырға уйлай, һаҡ булырға кәрәк. Әйткәндәй, был бөжәктең эткә һәм бесәйгә эйәреп тә өйгә инеүе мөмкин.
Йыл һайын талпан ҡаҙалыуҙан йөҙәрләгән кеше зыян күрә. Был паразит-бөжәктәрҙән сәләмәтлек өсөн ҡурҡыныс булған төрлө сир эләктерергә мөмкин. Уларҙың барыһы ла ауырыу тарата, тип уйларға ярамай, вирус бөжәктәрҙең 2 – 3 процентында ғына йәшәй. Ҡарап тороуға инфекцион ауырыу таратыусы талпанды башҡаларынан айырып булмай. Быны санитар-эпидемиология станцияһында ғына тикшереп белеп була. Шуға күрә лә ҡаҙалған талпанды тартып сығарғас, медицина лабораторияһына тапшырырға ҡушалар. ...
Сирень сәскә атҡанда
Новости / Һаулыҡ һаҡлау // 28-04-2018, 10:06
Сирень сәскәһенә һәм уның хуш еҫенә һоҡланмаған кеше һирәктер. Матурлыҡтан тыш, ул башҡа бик мөһим сифаттарға ла эйә. Был – уның шифалы үҙенсәлектәре. Сирень сәскәһе эфир майҙарына, фарнезол, фенолгликозид сирингин кеүек матдәләргә, ә япрағы һәм бөрөләре флавоноидтарға, аскорбин кислотаһына, сайырға, фитонцидтарға һәм дубиль матдәләргә бай. Халыҡ медицинаһы ҡыуаҡтың сәскәһенән, бөрөһөнән һәм япраҡтарынан шифалы төнәтмәләр әҙерләргә кәңәш итә....
“Тайы ат булғансы, эйәһе эт булған...”
Әҙәбиәт / Проза // 28-04-2018, 07:30
Баймаҡ районының Икенсе Этҡол ауылы аҡһаҡалы Рәфҡәт Ғатаулла улы Ишбулатовты һәр ваҡыт ғәҙеллек һағында тороусы, тураһын әйтеп һөйләүсе кеше итеп беләләр. Баймаҡ ауыл хужалығы техникумында зоотехник һөнәрен алғандан һуң ул бер аҙ Бөрйән районында эшләй. Артабан тыуған яғында, “Һәүәнәк” совхозының Таһир бүлексәһендә зоотехник, “Салауат”, “Урал” колхоздарында баш зоотехник булып эшләй.
Бөгөн ул хаҡлы ялда. Әммә шулай булыуға ҡарамаҫтан, һаман да “эйәренән төшмәгән”, йәғни актив тормош позицияһы менән йәшәй. Оло тормош тәжрибәһе туплаған Рәфҡәт Ғатаулла улы утын да, һыуын да кискән. Уның тормоштағы һәр күренешкә ҡарата бер кемдекенә лә оҡшамаған үҙ ҡарашы, үҙ фекерҙәре бар, осрашып берәр тема хаҡында һөйләшә-әңгәмәләшә башлаһаң, үтә лә күп мәғлүмәткә, тос фекергә эйә булыуына таң ҡалаһың.
“Йәшлек” гәзитен сыға башлағандан бирле алдырып уҡып бара ул, был баҫманың тоғро дуҫы. Шуны иҫтә тотоп, гәзит биттәрендә аҡһаҡалдың һабаҡтарын бирергә булдыҡ. Ағайыбыҙ ат ярата, шуға күрә һүҙҙе аттарҙан башлайбыҙ....


text:
2009 йыл өсөн Шәйехзада Бабич исемендәге йәштәр премияһына конкурс
2009 йыл өсөн әҙәбиәт, сәнғәт һәм архитектура өлкәһендә Шәйехзада Бабич исемендәге Дәүләт республика йәштәр премияһына дәғүә итеүгә конкурс Башҡортостанда 2010 йылдың 11 ғинуарынан 1 апреленә тиклем барасаҡ.
БР Йәштәр сәйәсәте, спорт һәм туризм министрлығынан хәбәр итеүҙәренсә, был премия 1995 йылда БР Министрҙар Кабинеты ҡарары менән талантлы йәш яҙыусыларҙы, рәссамдарҙы, артистарҙы, музыканттарҙы, архитекторҙарҙы һәм режиссерҙарҙы дәртләндереү маҡсатында булдырыла. Йыл һайын һәр береһе 50-шәр мең һумдан өс премия тапшырыла.
Бер автор, шулай уҡ иң күбе биш кешенән торған ижади коллектив премия лауреаттары була ала. Дәғүәселәрҙең йәше — 16 йәштән 35 йәшкә тиклем. Премияға матбуғатта баҫылған әҙәби, әҙәбиәт һәм сәнғәт ғилеме әҫәрҙәре; концерттарҙа һәм күргәҙмәләрҙә, театрҙарҙа һәм кинотеатрҙарҙа, радио һәм телевидение аша йәмәғәтселекте таныштырғандан һуң музыка, театр, һынлы сәнғәт, хореография, эстрада һәм цирк сәнғәте, дизайн, кино һәм телевидение өлкәһендәге әҫәрҙәр; объекттарҙы файҙаланыуға тапшырғандан һуң архитектура өлкәһендәге әҫәрҙәр күрһәтелергә мөмкин. Мотлаҡ шарт – бөтә эштәр күрһәтелгәнгә тиклем бер йыл алда баҫылып сыҡҡан, халыҡ алдында башҡарылған, ҡоролған булырға тейеш.
2009 йыл өсөн әҙәбиәт, сәнғәт һәм архитектура өлкәһендә Шәйехзада Бабич исемендәге Дәүләт республика йәштәр премияһына дәғүә итеүгә материалдар түбәндәге адрес буйынса ҡабул ителә: 450000, Башҡортостан Республикаһы, Өфө ҡалаһы, Ленин урамы, 10, БР Йәштәр сәйәсәте, спорт һәм туризм министрлығының йәштәр ойошмалары менән эшләү бүлеге, 24-се кабинет. Белешмәләр өсөн телефондар: (347) 276-45-87, 251-14-75.


text:
Аҙ ҡатлы йорт төҙөлөшөнә өлгө ҡағиҙәләр һәм дизайнерҙарса ҡараш кәрәк
Шәхси йорттарҙа йәшәү мәҙәниәтен булдырырға кәрәк. Шундай белдереү яһаны «Рәсәй терәге» президиумы ағзаһы Евгений Шлеменков Өфөлә барған Аҙ ҡатлы йорт төҙөлөшө буйынса бөтә Рәсәй кәңәшмәһендә.
— Үкенескә күрә, илебеҙ граждандары шәхси секторҙа йәшәргә өйрәтелмәгән, — тине ул. – Был бик йыш үҙ белдеклеге менән ҡойма ҡуйыуға, ер участкаһы территорияһында өҫтәмә биналар төҙөлөшөнә һәм башҡаларға килтерә. Шуға күрә фатирҙарҙағы ҡәтғи талаптар кеүек шәхси йорттарҙа йәшәү өсөн өлгө ҡағиҙәләр ҡабул итергә кәрәк.
Евгений Шлеменков аҙ ҡатлы йорттар төҙөлөшөндәге йәнә бер проблеманы – проекттарҙың бер типта булыуын билдәләне.
— Эконом класындағы торлаҡ минималләштерелгән һәм күңелһеҙ булырға тейеш, тигәнде аңлатмай, — тип иҫәпләй «Рәсәй терәге» президиумы ағзаһы. – Профессиональ архитекторҙарҙы күберәк йәлеп итергә кәрәк. Хаҡын арттырмайынса ла, йорттарҙы уңайлыраҡ һәм төрлөрәк итергә мөмкин.


text:
Санкт-Петербургта ислам конференцияһы үтә
Бөгөн Дәүләт Эрмитажында (Санкт-Петербург) «Рәсәйҙә Ислам. Цивилизация-ара диалог тәжрибәһе» фәнни конференцияһы үтә. Ул «Ғәрәбстан юлдары. Сауд Ғәрәбстанының археология ҡомартҡылары» күргәҙмәһе сиктәрендә ойошторолған, тип хәбәр итте «Башинформ» агентлығына Мәрйәм Солтанова исемендәге Ислам колледжы директоры Илдар Малахов. Конференцияны Санкт-Петербург дәүләт университеты һәм Дәүләт Эрмитажы ойошторған.
Форум эшендә билдәле дәүләт, дини, фән һәм йәмәғәт эшмәкәрҙәре ҡатнаша. Улар араһында Эрмитаж директоры Михаил Пиотровский, Татарстандың дәүләт советнигы – республиканың элекке президенты Минтимер Шәймиев, Рәсәй Мөфтөйҙәр советы рәйесе Рауил Ғәйнетдин, Түбәнге Новгород ислам институты ректоры – Нижегородка өлкәһе мөфтөйөнөң беренсе урынбаҫары Дамир Мөхөтдинов, Мәскәү дәүләт халыҡ-ара мөнәсәбәттәр институты профессоры-шәрҡиәтсе Алексей Малашенко, Санкт-Петербург һәм Рәсәйҙең Төньяҡ-Көнбайыш төбәге мосолмандары Диниә назараты рәйесе мөфтөй Жафяр Пончаев, Рәсәйҙең «Әл-Васатыйя» фән һәм мәғрифәтселек үҙәге директоры Фәрит Әсәҙуллин бар.
Башҡортостандан республика Президенты ҡарамағындағы Дәүләт-конфессия-ара мөнәсәбәттәр буйынса совет рәйесе Вячеслав Пятков, Мәрйәм Солтанова исемендәге Ислам колледжы директоры Илдар Малахов һәм Рәсәй ислам университеты ректоры Ринат Раев ҡатнаша. Илдар Малахов Ризаитдин Фәхретдинов исемендәге Өфө мәҙрәсәһе тураһындағы доклады менән сығыш яһай, унда Ризаитдин бин Фәхретдин исемендәге Өфө мәҙрәсәһе (әле – Рәсәй ислам университеты) өлгөһөндә 1980-1990-сы йылдарҙа Рәсәйҙә ислам мәғарифы үҫешенең этаптары тураһында һөйләй.
Конференцияла ҡатнашыусылар Выборгҡа ла барасаҡ, унда «Көнсығыш һәм Көнбайыш. Ислам донъяһы мәҙәниәте һәм сәнғәте» күргәҙмәһе экспонаттары менән танышасаҡ.


text:
Фото:
Борай үҙәк район дауаханаһының яңы корпусы 2012 йылда төҙөлөп бөтәсәк
Фото:
Борай үҙәк район дауаханаһында Рөстәм Хәмитов 1916 йылда төҙөлгән, әлеге ваҡытта авария хәлендә булған хирургия корпусын ҡараны.
2010 йылда эргәһендә 50 урынлыҡ дауалау корпусы төҙөлә башлаған. Ләкин объекттың Республика адреслы инвестицион программаһына индерелмәгән булыу сәбәпле төҙөлөш туҡтатылған. Йыһазландырыуҙы иҫәпкә алғанда, уның дөйөм хаҡы 180 миллион һум тәшкил итә.
Рөстәм Хәмитов объектты бындай хәлдә ҡалдырырға ярамағанын, төҙөлөштө ҡабаттан тергеҙеү һәм уны 2012 йылда тамамлау өсөн средстволар табыу кәрәклеген әйтте.
— Республика буйынса бындай төҙөлөп бөтмәгән объекттар 30 миллиард һумға төшә, ә республика бюджетында – 16 миллиард һумлыҡ дефицит, — тине Рөстәм Хәмитов. – Төҙөлөштө тамамлау өсөн средстволар, шул иҫәптән бюджеттан тыш аҡсалар эҙләйәсәкбеҙ.


text:
Хоҡуҡтарҙы дәүләт теркәүенә бер йылда 12 мең документтар пакеты ҡабул ителгән
Башҡортостанда күсемһеҙ милеккә хоҡуҡтарҙы һәм улар буйынса килешеүҙәрҙе дәүләт теркәүенә документтар ҡабул итеүҙе урындарға барып үткәреү дауам итә. Октябрь айында 37 муниципаль райондың 104 тораҡ пунктында күсмә ҡабул итеүҙәр үтте, тип хәбәр итә Башҡортостан буйынса Кадастр палатаһының матбуғат хеҙмәте.
Граждандар күсемһеҙ милеккә хоҡуҡтарҙы теркәүгә 1207 документтар пакеты тапшырған. Шулай уҡ күсмә ҡабул итеүҙәр үткәрелгән тораҡтарҙың һәм эргә-тирәләге ауылдарҙың халҡы ер участкаларына хоҡуҡтарҙы теркәү, күсемһеҙ милек объекттарын кадастр иҫәбенә ҡуйыу, хоҡуҡтарҙы дәүләт теркәүенә документтар тапшырыу тәртибе һәм дәүләт пошлиналары күләмдәре мәсьәләләре буйынса тейешле мәғлүмәт алған.
Күсмә ҡабул итеүҙәр үткәрелә башлаған көндән, 2010 йылдың 25 октябренән алып быйылғы йылдың 31 октябренә тиклем 11927 документтар пакеты ҡабул ителгән, 53 муниципаль райондың 842 тораҡ пунктында күсмә ҡабул итеүҙәр ойошторолған.


text:
Өфөнөң Халыҡ мәшғүллеге үҙәге скайп аша эшкә урынлаштыра
Өфөнөң Халыҡ мәшғүллеге үҙәге тәүгә Skype-әңгәмәләшеү үткәрҙе, тип хәбәр иттеләр БР Хеҙмәт һәм халыҡты социаль яҡлау министрлығының матбуғат хеҙмәтенән.
Красноярскиҙың «Полюс Строй» яуаплылығы сикләнгән йәмғиәте вәкилдәре менән онлайн-осрашыуға 12 эш эҙләүсе килде. Был компания ҙур сәнәғәт объекттарын төҙөү менән шөғөлләнә.
Эш эҙләүселәргә 300-гә яҡын вакансия тәҡдим ителде. Онлайн-аралашыу һөҙөмтәһендә эш тәҡдим итеүсегә тикшереүгә унлаған кандидаттың резюмелары һәм документтары йүнәлтелде.
Баш ҡаланың Халыҡ мәшғүллеге үҙәгенән хәбәр итеүҙәренсә, башҡа төбәктәрҙең компанияларынан да байтаҡ тәҡдимдәр ҡабул ителә. Шуға күрә бындай Skype-әңгәмәләшеүҙәр киләсәктә даими рәүештә үткәрелергә мөмкин.


text:
Өфө нефть университеты терәк университет исеменә дәғүә итә Фото: Олег Яровиков
Өфө нефть университеты терәк университет исеменә дәғүә итә
Өфө нефть университеты терәк университет исеменә дәғүә итә Фото: Олег Яровиков
ӨФӨ, 2015 йыл, 22 декабрь. /«Башинформ» мәғлүмәт агентлығы, Эльмира Сабирова/.
Өфө дәүләт нефть техник университеты терәк университет исеменә дәғүә итә. Ул илдең 14 юғары уҡыу йорто менән бергә конкурс буйынса һайлап алыуҙа ҡатнаша. Федераль белем биреү ведомствоһы сайтында хәбәр ителеүенсә, улар араһында, Өфө вузынан тыш, Волгоград һәм Дағстандан икешәр, Воронеж, Вятка, Дон, Кострома, Омск, Ырымбур, Орел, Һамар, Себер һәм Төмән университеттары бар.
28 декабргә тиклем ҡабул ителгән ғаризаларҙың конкурс документацияһы талаптарына ярашлылығы тикшерелә. Уның һөҙөмтәләре асыҡ буласаҡ. Конкурс еңеүселәре 2016 йылдың 1 февраленә тиклем билдәләнә.
2015 йылдың октябрендә Рәсәйҙең мәғариф һәм фән министры Дмитрий Ливанов белем биреү ойошмаларында терәк университеттар булдырыу тураһындағы бойороҡҡа ҡул ҡуйҙы.
Ошондай университеттар асыу тәү сиратта интеллектуаль ҡеүәт туплауға һәм Рәсәй төбәктәрен иҡтисади, социаль яҡтан үҫтереүгә йүнәлтелгән ғилми-белем биреү комплекстарын барлыҡҡа килтереүгә булышлыҡ итәсәк.
Конкурс буйынса һайлап алыуға үтеү өсөн һәр ҡатнашыусыға биш йылға иҫәпләнгән Терәк университетты үҫтереү программаһы проектын әҙерләргә кәрәк ине. Проект түбәндәге йүнәлештәр буйынса саралар комплексын күҙ уңында тота: белем биреү, ғилми-тикшеренеү һәм инновация эшмәкәрлеген яңыртыу, кадрҙар потенциалын үҫтереү, университет менән идара итеү системаһын яңыртыу, матди-техник базаны һәм социаль-мәҙәни инфраструктураны модернизациялау.


text:
7 апрелдә Башҡортостан халҡы республика Башлығына һорау бирә ала Фото: Олег Яровиков
7 апрелдә Башҡортостан халҡы республика Башлығына һорау бирә ала
7 апрелдә Башҡортостан халҡы республика Башлығына һорау бирә ала Фото: Олег Яровиков
ӨФӨ, 2016 йыл, 29 март. /«Башинформ» мәғлүмәт агентлығы, Ғәлиә Нәбиева/.
Киләһе аҙнала республикала йәшәүсе һәр кем тура эфирҙа Башҡортостан Башлығы Рөстәм Хәмитовҡа һорау бирә ала. Хәҙерҙән үк Башҡортостан юлдаш телеканалы сайтына инеп, «Республика Башлығына һорау бир» ҡушымтаһында үҙеңде ҡыҙыҡһындырған һорауҙы яҙып ҡалдырырға мөмкин.
7 апрелдә киске сәғәт 7-лә Башҡортостан юлдаш телеканалында Рөстәм Хәмитов менән тура бәйләнеш ойошторола.


text:
“Хәтер ҡыңғырауҙары” патриотик акцияһы башланды
Бөйөк Ватан һуғышында Еңеүҙең 65 йыллығын байрам итеү сиктәрендә Өфөлә “Хәтер ҡыңғырауҙары” патриотик акцияһы старт алды. Уны Өфөнөң йәштәр сәйәсәте буйынса комитеты һәм «Индиго» психологик-социаль оҙатыу ҡала үҙәге ойоштора.
Акцияла балалар баҡсалары, балалар берләшмәләре, үҫмерҙәр клубтары һәм йәштәр үҙәктәре тәрбиәләнеүселәре, уҡыусылар, студенттар, эшләүсе йәштәр ҡатнаша ала.
«Индиго» үҙәгенән хәбәр итеүҙәренсә, ул дүрт этапта үтәсәк, уның барышында ойошмаларға һәм учреждениеларға Бөйөк Ватан һуғышы ветерандарына һәм Еңеү көнөнә арналған теләктәрен, һүрәттәрен урынлаштырыу өсөн бланкылар өлгөләре тәҡдим ителәсәк. Бөтә килтерелгән материалдар типография ысулы менән рәхмәт белдереү китаптарына индереләсәк. Һуңынан Еңеү көнөн байрам итеүгә арналған тантанала хәтер китаптары ветерандарға, Республика Хәрби Дан музейына, Өфө ҡала һуғыш һәм хеҙмәт ветерандары советына тапшырыласаҡ.
Конкурс материалдары 12 апрелгә тиклем Өфө ҡалаһы, Шафиев урамы, 12/2, «ИНДИГО» үҙәге, 17-се кабинет адресы буйынса ҡабул ителә.
Бланк өлгөһөн һәм акция шарттары тураһында ентеклерәк мәғлүмәттәрҙе Өфөнөң йәштәр сәйәсәте буйынса комитеты рәсми сайтында табырға мөмкин – www.juniorufa.ru. Телефон: 282-63-00,223-44-49.


text:
«Версия Башкортостана» гәзите уҡыусыларының һорауҙарына адвокат яуап бирә
Шишәмбе, 10 апрелдә, «Версия Башкортостана» аҙналығы редакцияһында Өфө адвокаты Ринат Ишмөхәмәтов тура бәйләнештә тиҙ хоҡуҡи ярҙам күрһәтәсәк.
Хеҙмәт бушлай күрһәтелә һәм уның менән теләге булғандарҙың барыһы ла файҙалана ала, бының өсөн 15.00-17.00 сәғәттәрҙә (8-347) 272-79-16 телефонына шылтыратығыҙ. Был — даими рубрика, граждандар менән тура бәйләнеш айына ике тапҡыр – һәр икенсе һәм дүртенсе шишәмбе ойошторола.
«Ҡыҙыу линия»ға телефон аша мөрәжәғәттәр граждан эштәре, шулай уҡ енәйәт эштәре менән бәйле киң даирәләге мәсьәләләрҙе үҙ эсенә ала. Ике сәғәт дауамында бирелгән һорауҙарға яуаптар баҫманың киләһе һандарында донъя күрә.
Һорауығыҙҙы гәзиттең 15-се битендә урынлашҡан купонға ла яҙып ебәрергә мөмкин. Компетентлы кешенең яуабы менән ул «Һеҙҙең хоҡуҡ» тип исемләнгән икенсе даими рубрикала баҫылып сығасаҡ.


text:
2013-2018 йылдарға Өфөнө инвестицион йәһәттән үҫтереү стратегияһы раҫланды
26 июндә ҡала Советы ултырышында 2013-2018 йылдарға Өфөнө инвестицион йәһәттән үҫтереү стратегияһы раҫланды. Сараны ҡала Советы рәйесе Евгений Семивеличенко үткәрҙе.
Өфө хакимиәте башлығының инвестициялар буйынса урынбаҫары Илдар Хәсәнов хәбәр итеүенсә, әлеге документта ҡаланы инвестицион йәһәттән үҫтереүҙең маҡсаттары һәм бурыстары билдәләнгән. Ҡабул ителгән стратегияны тормошҡа ашырыу баш ҡаланың абруйын арттырырға тейеш. Илдар Хәсәнов һүҙҙәренсә, һуңғы йылдарҙа Өфөлә йән башына иҫәптә инвестициялар күләме арта бара. Әммә күрше төбәктәрҙең миллионлы ҡалалары араһында әлеге күрһәткес буйынса Башҡортостан баш ҡалаһы алтынсы урында килә. Стратегия ҡабул ителгәс, хакимиәт башлығы урынбаҫары иҫәпләүенсә, биш йыл эсендә Өфө өсөнсө урынға сығырға тейеш.
Шулай уҡ ҡала Советы ултырышында көнкүреш һәм сәнәғәт ҡалдыҡтарын йыйыу, сығарып түгеү, утилләштереү һәм эшкәртеү, ер менән файҙаланыу һәм ҡалала төҙөлөш эштәре алып барыу ҡағиҙәләрен ҡулланыу мәсьәләләре тикшерелде. Өфө биләмәһендә муниципаль торлаҡ контроле тураһында положение раҫланды. Йәмғеһе 18 һорау ҡаралды.


text:
Милана Скоробогатова республиканың бала йорттарын тамамлаусыларҙы ҡабул итте
Башҡортостанда Бала хоҡуҡтары буйынса вәкил Милана Скоробогатова РФ Президентының БР-ҙағы йәмәғәт ҡабул итеү бүлмәһендә граждандар менән осрашты. Уға Башҡортостандың биш бала йортонан ун кеше мөрәжәғәт итте. Йәштәрҙе ҡабул итеү Волга буйы федераль округының «Бала саҡты ҡайтарыу» проекты сиктәрендә ойошторолдо һәм бала йорттарына ярҙам итеүгә, ата-әсә ҡарауынан мәхрүм ҡалған балаларҙың социаль яраҡлашыуына йүнәлтелде.
Мәктәпте тамамлаусылар уларҙы торлаҡ менән тәьмин итеү, белем алыу, артабан эшкә урынлашыу мәсьәләләрен ҡуҙғатты.
Алдағы йылда РФ Торлаҡ кодексына граждандарҙың айырым категорияларын, шул иҫәптән етемдәрҙе, торлаҡ менән тәьмин итеү тәртибе йәһәтенән үҙгәрештәр индереү планлаштырыла, тип хәбәр итте Бала хоҡуҡтары буйынса вәкил. Улар өсөн бушлай торлаҡ төҙөү ҡарала. Бының өсөн 23 йәшкә тиклем иҫәпкә тороу мотлаҡ.
Милана Скоробогатова хәбәр итеүенсә, йыш ҡына бала йорттарын тамамлаусыларҙа хоҡуҡи белем кимәле һай булыу сәбәпле ҡыйынлыҡтар килеп тыуа.
— Һәр бер осраҡ айырым ҡаралырға тейеш, — тине Милана Скоробогатова. – Балалар мәсьәләләре шәхси рәүештә һәм йыш ҡына суд тәртибендә хәл ителә. Төрлө һорауҙар килеп тыуа икән, бала йортонда тәрбиәләнеүселәр өсөн нәҡ бала йорто тәүге ярҙамсы булып ҡала. Шулай уҡ мин дә, бала хоҡуҡтарын яҡлаусы булараҡ, һәр ваҡыт балаларға ярҙам итергә әҙер. Әммә уларҙың үҙҙәренең дә әүҙем һәм белемле булыуы мөһим.
Бала хоҡуҡтары буйынса вәкил менән аралашыу барышында йәштәр бүләккә методик әсбаптар алды. Унда бала йорттарын тамамлаусылар өсөн актуаль мәғлүмәт – федераль һәм республика закондары, бала хоҡуҡтары һәм бурыстары, төрлө кәңәштәр бирелгән. Бындай ҡулланмалар ата-әсә ҡарауынан мәхрүм ҡалған һәм етем балаларҙы ғаиләгә урынлаштырыу үҙәге башланғысы менән сығарылған.
— Балаларҙың беҙгә мөрәжәғәт итеүен көтмәйбеҙ. Сығарылыш имтихандары башланыр алдынан үҙебеҙ бала йорттарына барабыҙ, — тип һөйләне Үҙәк директоры Ирина Ҡадырова. – Быйыл да республиканың баш ҡалаһы янында урынлашҡан барлыҡ тиерлек бала йортонда булдыҡ. Унда сығарылыш уҡыусыларына әлеге китаптарҙы тараттыҡ. Быйыл иһә бала йорттарын тамамлаған йәмғеһе 200-ҙән ашыу кеше оло тормошҡа аяҡ баҫа.


text:
Фото:
Өфө дәүләт сәнғәт академияһы студенты Хакасияла үткән конкурс лауреаты булды
Фото:
З.Исмәғилев исемендәге Өфө дәүләт сәнғәт академияһы студенты Иҙел Аралбаев Хакасияла үткән «От Ыры» Халыҡ-ара этник эстрада фестиваль-конкурсының I дәрәжә лауреаты булды, тип хәбәр иттеләр Республика халыҡ ижады үҙәгенән. Иҙел Аралбаевҡа еңеүҙе «Буранбай» башҡорт халыҡ йыры килтерҙе.
Призлы урындар өсөн Ҡытай Халыҡ Республикаһы, Молдова, Тыва, Тажикстан, Саха (Якутия) , Алтай һәм Иркутск өлкәһе вәкилдәре көс һынашты.
«От Ыры» фестивале Хакасияла бына инде 20-се тапҡыр үткәрелә, сара Үҙәк Азия һәм Себер халыҡтарының бай музыкаль мәҙәниәте менән таныштыра. Фестивалдә ҡатнашыусылар төрлө музыка жанрҙарында сығыш яһай.
Иҙел Аралбаев исеме Өфө халҡына яҡшы таныш. 22 йәшлек егет «Дуҫлыҡ моңо» фестивалендә, Заһир Исмәғилев исемендәге Халыҡ-ара конкурста, Әҙеһәм Исҡужин исемендәге Республика ҡурайсылар конкурсында – Гран-при, «Салауат йыйыны» республика фольклор байрамында 1-се урын яуланы.


text:
«Ата-әсәләр» көнөндә Өфөлә «Башавтотранс» зыяратҡа автобус маршруттары ойошторҙо
Бөгөн Православие динен тотоусы христиандар мәрхүмдәрҙе махсус иҫкә алыу көнө — Радоницаны билдәләй. Икенсе төрлө «ата-әсәләр» көнө тип аталған был датала «Башавтотранс» дәүләт компанияһы Өфөлә йола буйынса ҡала һәм Тимашево ҡасабаһы менән Затон биҫтәһендә урынлашҡан ҙур зыяраттар араһында махсус маршруттар ойоштора.
24 апрелдә «Башавтотранс» автобустары Көньяҡ зыяратҡа — «Галле Округы» һәм «Иван Якутов исемендәге парк» туҡталышынан, Төньяҡ зыяратҡа Төньяҡ автовокзалдан, Колхоз баҙарынан һәм «Машина эшләүселәр» мәҙәниәт һарайы туҡталыштарынан китәсәк.
— «Башавтотранс» күп йылдар дауамында «ата-әсәләр» көнөндә махсус линияларға автобустар сығара, — ти 3-сө автопредприятие директоры Александр Черноусов. – Теләге булғандарҙың барыһы ла мәрхүм туғандарына хөрмәт күрһәтә алһын өсөн, беҙҙең автобустар көсәйтелгән режимда эшләй.
Радоницаны — уны икенсе төрлө «Мәрхүмдәр Пасхаһы» ла тиҙәр — Христос Терелеүе байрамынан һуң туғыҙынсы тәүлектә билдәләйҙәр. Йола буйынса был көндө мәрхүмдәрҙе хөрмәтләп иҫкә алалар, туғандарҙың ҡәберен тәрбиәләйҙәр.


text:
БР хеҙмәт министры урынбаҫары Мишкә һәм Ҡариҙел райондарында граждандарҙы ҡабул итәсәк
4 апрелдә Башҡортостандың хеҙмәт һәм халыҡты социаль яҡлау министры урынбаҫары Николай Солодовников Мишкә, артабан Ҡариҙел райондарында күсмә граждандарҙы ҡабул итеү ойошторасаҡ.
Ҡабул итеүҙә һәр саҡтағыса халыҡты социаль хеҙмәтләндереүгә, балалы ғаиләләргә һәм аҙ тәьмин ителгән граждандарға социаль ярҙам күрһәтеүгә, инвалидтарҙы реабилитациялау техник саралары менән тәьмин итеүгә, халыҡ мәшғүллегенә, хеҙмәт мөнәсәбәттәренә, шулай уҡ эш хаҡын түләүгә һәм йәшәү кимәленә ҡағылған мәсәьәләләр ҡараласаҡ.
Көндөң тәүге яртыһында граждандарҙы ҡабул итеү Мишкә районы хакимиәтендә, киләһе адрес буйынса, ойоштороласаҡ: Мишкә ауылы, Ленин урамы, 89. Алдан яҙылыу өсөн телефондар: (34749) 2-18-01, 2-20-36.
Көндөң икенсе яртыһында, 15 сәғәттән алып, БР хеҙмәт һәм халыҡты социаль яҡлау министры урынбаҫары Ҡариҙел районы халҡының һорауҙарына яуап бирәсәк.
Граждандарҙы ҡабул итеү Ҡариҙел айылы, Ленин урамы, 24 адресы буйынса урындағы хакимиәт бинаһында үткәреләсәк. Алдан яҙылыу өсөн телефон: (34744) 2-12-88.


text:
База кимәлендә математика буйынса БДИ һөҙөмтәләре: төбәктә «бишле» һәм «икеле» алыусылар бар Фото: Андрей Старостин
База кимәлендә математика буйынса БДИ һөҙөмтәләре: төбәктә «бишле» һәм «икеле» алыусылар бар
База кимәлендә математика буйынса БДИ һөҙөмтәләре: төбәктә «бишле» һәм «икеле» алыусылар бар Фото: Андрей Старостин
ӨФӨ, 2015 йыл, 11 июнь. /«Башинформ» мәғлүмәт агентлығы, Эльмира Сабирова/.
10 июндә Башҡортостанда база кимәлендә математика буйынса Берҙәм дәүләт имтиханы һөҙөмтәләре билдәле булды. Республика Мәғариф министрлығы мәғлүмәттәре буйынса, унда 13260 кеше ҡатнашҡан. Имтихан биш баллы шкала буйынса баһаланды. Әммә бында ла максималь 20 балл йыйырға мөмкин ине. 17-20 балға яҙған уҡыусылар «бишле» билдәһен алды.
Һынау тотоусыларҙың 526-һы 20 балл йыйған. 4628 уҡыусы — «бишле», 5548-ҙе — «дүртле», 2405 кеше «өслө» билдәһенә яҙған.
Республикала 679 кеше «икеле» алған. Әгәр ҙә уларҙың рус теленән БДИ һөҙөмтәләре ҡәнәғәтләнерлек булһа, резерв көндәрҙә математиканы ҡабаттан тапшырасаҡ.
Иҫегеҙгә төшөрәбеҙ, быйыл математика буйынса Берҙәм дәүләт имтиханы база һәм профилле кимәлгә бүленде. Аттестат алыу өсөн сығарылыш уҡыусылары база кимәлендәге имтихан бирҙе.
Математиканан профилле имтихан һөҙөмтәләре 14 июндә билдәле буласаҡ.


text:
«Вся Уфа» телекомпанияһы «ТЭФИ – төбәк» конкурсының финалына сыҡты
«Вся Уфа» телекомпанияһының яңылыҡтар хеҙмәте «ТЭФИ – төбәк» Бөтә Рәсәй телевизион конкурсының финалына сыҡты.
«Башинформ» агентлығына телекомпаниянан хәбәр итеүҙәренсә, «Вся Уфа» финалда төп телевизион премияға төбәктәрҙәге коллегалары менән түгел, ә Мәскәү Һәм Санкт-Петербург телехеҙмәткәрҙәре менән ярышасаҡ. Конкурсҡа ағымдағы йылдың ноябрь аҙағында йомғаҡ яһаласаҡ, бүләкләү тантанаһы Сочиҙа үтәсәк.
— Финалға ике көслө телекомпания менән эләгеүебеҙ икеләтә ҡыуандыра, — тине «Вся Уфа» продюсерлыҡ үҙәге директоры Дмитрий Эйгенсон. – Был Питерҙың «100-ТВ» каналы һәм Мәскәүҙең иң популяр «Дождь» телеканалы.
Хәтерегеҙгә төшөрәйек, былтыр был номинацияла Башҡортостан юлдаш телевидениеһы еңгәйне.


text:
Башҡортостанда уртаса айлыҡ эш хаҡы – 17865 һумФото: Андрей Старостин
Башҡортостанда уртаса айлыҡ эш хаҡы – 17865 һум
Башҡортостанда уртаса айлыҡ эш хаҡы – 17865 һумФото: Андрей Старостин
Башҡортостанда уҙған йылдың ғинуар-ноябрендә бер хеҙмәткәрҙең уртаса айлыҡ эш хаҡы 2010 йылдың ошо уҡ осоро менән сағыштырғанда 13 процентҡа артҡан һәм 17865 һум тәшкил иткән. Был Рәсәй буйынса уртаса эш хаҡының 78 проценты.
Шул уҡ ваҡытта эш хаҡының үҫеш темпы бөтә Рәсәй буйынса уртаса күрһәткестән 0,7 процентҡа юғарыраҡ. Ил буйынса дөйөм алғанда хеҙмәт хаҡы 12,3 процентҡа артҡан.
Кисә «Башинформ» агентлығында үткән матбуғат конференцияһында БР хеҙмәт һәм халыҡты социаль яҡлау министры урынбаҫары Әлфир Саҙретдиновтың хәбәр итеүенсә, яҡынса мәғлүмәттәргә ярашлы, 2011 йыл йомғаҡтары буйынса уртаса айлыҡ эш хаҡы 18427 һумға етәсәк.
Шул уҡ мәлдә, 2011 йылдың ғинуар-ноябрендә ысынбарлыҡтағы эш хаҡы 2010 йылдың ғинуар – ноябренә ҡарата республикала 103,4 процент тәшкил иткән. Рәсәй Федерацияһында был күрһәткес 103,3 процентҡа тиң.


text:
Өфө «Рәсәй ҡалаһы. Милли һайлау-2012» конкурсының тәүге ун ҡалаһы иҫәбенә инде
Өфө «Рәсәй ҡалаһы. Милли һайлау-2012» конкурсының тәүге ун ҡалаһы иҫәбенә инде. 60023 тауыш йыйып, Башҡортостан баш ҡалаһы рейтингтың һигеҙнсе баҫҡысын биләне. Интернет-проектта йәмғеһе 7 миллиондан ашыу кеше ҡатнашты.
Интернет-тауыш биреү һөҙөмтәләре буйынса беренсе урынды Смоленск яуланы (285805 тауыш). Псков, Иркутск, Бөйөк Новгород, Чебоксар, Улан-Удэ, Төмән ҡалалары ла шулай уҡ алдынғылар рәтендә.
«Рәсәй ҡалаһы» — илдең иң танылған, абруйлы ҡалаларын һайлауға йүнәлтелгән проект. Рейтингка Рәсәйҙең барлыҡ ҙур административ үҙәктәре – йәмғеһе 81 ҡала инде.
Город-россии.рф сайтында ҡалаларҙың тарихы һәм мәҙәниәте, иҫтәлекле урындары һәм архитектура ҡомартҡылары тураһында ҡыҙыҡлы мәғлүмәт, фотоһүрәттәр урынлаштырылған.


text:
1998 йылдан алып эшләп килгән “Йәйләү” һәләтле балаларға белем биреү һәм һауыҡтырыу йүнәлешендәге ял итеү үҙәгенең сираттағы ябыу тантанаһы шулай башланды. “Туған телемдә һөйләшәм” тигән яҙыулы аҡ футболка кейгән балалар теҙелеп баҫҡан. Йөҙҙәрендә күтәренке кәйеф тә, шул уҡ ваҡытта бер аҙ моңһоулыҡ та сағыла: ҡыҫҡа ваҡыт эсендә дуҫлашып, яҡынайып өлгөргән иптәштәре менән хушлашырға ваҡыт.
1998 йылдан алып эшләп килгән “Йәйләү” һәләтле балаларға белем биреү һәм һауыҡтырыу йүнәлешендәге ял итеү үҙәгенең сираттағы ябыу тантанаһы шулай башланды. “Туған телемдә һөйләшәм” тигән яҙыулы аҡ футболка кейгән балалар теҙелеп баҫҡан. Йөҙҙәрендә күтәренке кәйеф тә, шул уҡ ваҡытта бер аҙ моңһоулыҡ та сағыла: ҡыҫҡа ваҡыт эсендә дуҫлашып, яҡынайып өлгөргән иптәштәре менән хушлашырға ваҡыт.
Таң һыҙылыуға Василина ниндәйҙер тауышҡа тертләп уянып китә. Йоҡоһонан уяныр-уянмаҫ ҡыҙ өй эсенә әсе төтөн таралыуын һиҙә. “Янғын!” – 15 йәшлек Василинаға оҙаҡ уйлап торорға ваҡыт булмай: һәр секунд, һәр минут ҡәҙерле икәнен аңлаған ҡыҙ әсәһен, кескәй туғандарын уята. Лариса янғын хеҙмәтен саҡырырға уйлап, ҡулына телефон ала, әммә уның сымы янып өҙөлгән була. Әлдә кеҫә телефоны янында. Шылтыратып хәбәр итә.


text:
- Подробности
- Просмотров: 341
МЕҢЪЯПРАҠ (Achillea), астра һымаҡтар ғаиләһенә ҡараған үҫемлек заты. Яҡынса 150 төрө билдәле, Евразияла, Төньяҡ Африкала һәм Төньяҡ Америкала таралған. Башҡортостанда 5 төрө үҫә. Һабаҡтары төҙ, өҫкө өлөшөндә тармаҡлы, төбөндә ағасҡа әйләнеүсән, бейеклеге 10— 100 см. Япраҡтары сиратлы, формалары ҡыяҡ йәки ланцет, ғәҙәттә, ҡауырһынлы, кимерсәкле М. — бөтөн. Аҡ, һарғылт аҡ, алһыу төҫтәге(ваҡ сәскәле М. — һары төҫтә) сәскәләре кәрзиндәргә йыйылған (урамалары каса йәки бокал формаһында, ҡатлы‑ҡатлы урынлашҡан); ситкеләре — инә, телле; үҙәктәгеләре — ике енесле, көпшәле. Дөйөм сәскәлектәре ҡалҡан рәүешле. Май—сент. сәскә ата. Емеше — шына һымаҡ оҙонса (тажһыҙ һәм өлпөһөҙ, ике аҡһыл төҫтәге ҡабырға м‑н) батынҡы орлоҡса, авг.—окт. өлгөрә. Аҫыл М. һәм шырт М. — башлыса респ. көньяҡ өлөшөндә далала, ҡалдауҙарҙа; ябай М. — урман ситтәрендә, болондарҙа; кимерсәкле М. — БР‑ҙың бөтә терр‑яһында йылға ярҙары буйлап, һыубаҫар туғайҙарҙа; ваҡ сәскәлеһе Башҡортостандың көньяҡ‑көнсығышында ҡомлоҡтарҙа, татырлы болондарҙа, ҡарағайлыҡтарҙа үҫә. Составында кумариндар, сапониндар, флавоноидтар, эфир майҙары һ.б. бар, халыҡ медицинаһында ҡулланыла. Декоратив үҫемлектәр, мал аҙығы үҫемлектәре. Ябай М. — дарыу үҫемлеге.
С.С.Хәйретдинов
Тәрж. Г.А.Миһранова


text:
Башҡортостандан бизнес-проекттар иң яҡшылар иҫәбендә
Башҡорт дәүләт университетының Сибай һәм Стәрлетамаҡ университеты командалары "Студенттар ирекле эшҡыуарлыҡта" халыҡ-ара конкурсының Мәскәүҙә үткән Бөтә Рәсәй этабында уңышлы сығыш яһаны.
Илебеҙ баш ҡалаһында йәштәребеҙ төрлө йүнәлештәге ете ҡыҙыҡлы һәм социаль мөһим проект тәҡдим итте. Жюри ағзалары Башҡортостандан студенттарҙың юғары кимәлдәге әҙерлеген билдәләне. Мәҫәлән, Сибайҙан студенттар бер йылда конкурсҡа ҡуйылған проекттарҙы тормошҡа ашырыуҙы маҡсат итеп ҡуйған өс фирманы теркәгән. Был фирмалар уларҙың ҡалаһында асылған бизнес-инкубатор сиктәрендә эшләй. Проекттарҙы тормошҡа ашырыу эшҡыуарҙарҙың әүҙем ярҙамында алып барыла.
Ярыш йомғаҡтары буйынса Сибайҙан студенттар башта суперфиналға сыҡҡан алты команда иҫәбендә ине, ә һуңынан хатта өс призер составына инде. Башҡорт дәүләт университетының Сибай институты командаһы өсөнсө урын яуланы.
БДУ-ның Стәрлетамаҡ филиалы командаһы "Йыл дебюты" номинацияһында еңде һәм SIFE Рәсәй дипломына лайыҡ булды.
Әйтергә кәрәк, проекттарҙы яҡлау буйынса көрәш өс лигала көсөргәнешле барҙы. Бөтә Рәсәй этабы уйындарында илдең бөтәһе 24 юғары уҡыу йорто командаһы ҡатнашты.


text:
Салауат Сәғитов республикала спорт һәм физкультураға күберәк иғтибар бүлергә саҡырҙы
Өфөлә 13 мартта Башҡортостан Республикаһы Йәштәр сәйәсәте һәм спорт министрлығы коллегияһының киңәйтелгән ултырышы үтте. Унда БР Хөкүмәте Премьер-министры урынбаҫары Салауат Сәғитов, төбәктең йәштәр сәйәсәте һәм спорт министры Андрей Иванюта, Федераль спорт резервын әҙерләү үҙәге директоры Дмитрий Киселев, район хакимиәте башлыҡтарының социаль мәсьәләләр буйынса урынбаҫарҙары ҡатнашты.
— Беҙ физкультура һәм спортты үҫтерергә, йәштәр менән эшләргә кәрәк, тип йыш һөйләйбеҙ, әммә үҙебеҙ быға тейешле иғтибар бүлмәйбеҙ, — тине ултырышта Салауат Сәғитов. — Әгәр ҙә физкультура һәм спорт менән даими шөғөлләнгән кешеләр һанына күҙ һалһаҡ, беҙҙә ул яҡынса 22 процент тәшкил итә. Әммә 2 процент күрһәткән төбәктәр ҙә бар, мәҫәлән, Дүртөйлө районы. Өфө районында был һан – 12, Иглин районында 20 процент тәшкил итә.
Салауат Сәғитов башҡа һандар менән дә таныштырҙы. Мәҫәлән, бер кешегә иҫәптә бюджет средстволарын спорт менән шөғөлләнеүгә йүнәлтеү күрһәткесе. Бында беҙ уртаса Рәсәй күрһәткесенән ике тапҡырға артта ҡалабыҙ.
Салауат Тәлғәт улы халыҡ-ара чемпионаттарҙа ҡатнашыу өсөн башҡорт спортсыларын әҙерләүселәргә мөрәжәғәт итте:
— 2010 йылда Ванкуверҙа үткән Олимпиадала Максим Чудовтың «бронза»һынан тыш, беҙҙә башҡа төрлө етди ҡаҙаныштар юҡ. Алда беҙҙе Лондонда һәм Сочиҙа үтәсәк Олимпия уйындары көтә. Һәм һәр ваҡыттағыса беҙҙең республика Рәсәй Федерацияһының ҡаҙаныштарға тос өлөш индергән өс төбәге иҫәбендә булды. Минеңсә, һуңғы ваҡытта беҙ паралимпиясыларға күберәк иғтибар бүләбеҙ. Ирек Зарипов, Кирилл Михайлов һәм башҡаларҙың етди наградалар яулауы – бик яҡшы, әлбиттә, әммә Олимпия уйындарына индерелгән спорт төрҙәре хаҡында ла оноторға ярамай.


text:
Ужым сәсеүлектәре һәйбәт ҡышлаған
Ужым культураларының торошо яҡшы, тип хәбәр иттеләр БР Ауыл хужалығы министрлығының агрономия хеҙмәтендә. Күҙалланғанса, һәләк булған страховка культуралары 18 проценттан артмаясаҡ. Был хәүефле игенселек зонаһында була торған норманан да кәмерәк.
— Әле баҫыуҙар ҡарҙан әрселеп бөттө тиерлек, — тине аграр ведомство белгестәре. – Ужым сәсеүлектәре әле көсһөҙөрәк күренә, әммә бер-ике ҡояшлы йылы көн эсендә улар күтәрелеп китәсәк.
Синоптиктар мәғлүмәттәренә ярашлы, төбәктә алдағы ялда йылы ҡояшлы көндәр башланасаҡ. Киләһе аҙнала ауыл эшсәндәре һауа температураһының плюс 12 градусҡа тиклем йылыныуын көтә.
Әгәр фараздар аҡланһа, апрель уртаһында уҡ игенселәр ужым культураларын минераль ашламалар менән туйындырыуға төшә аласаҡ.
Хәтерегеҙгә төшөрәйек: ағымдағы йылда уңыш алыу маҡсатында 476,6 мең гектарҙа ужым культуралары сәселгән. Уларҙың төп өлөшөн ужым арышы тәшкил итә – 347,9 мең га (73 процент). Бойҙай ужым баҫыуҙарының 22 процентын биләй — 104,4 мең гектар. Тритикалеға 20 мең гектар бүленгән.
Ужым культураларын ҡайтанан сәсергә тура килһә, 170 мең гектар майҙанға етерлек страховка фонды орлоғо бар.


text:
Башҡортостан электрон хөкүмәтте үҫтереү буйынса проекттар конкурсында еңеү яуланы
Башҡортостандың төбәктә электрон хөкүмәтте үҫтереү буйынса проекты илдең өс иң яҡшы проекты иҫәбенә инде. Рәсәйҙең Элемтә һәм киң коммуникациялар министрлығында проекттарҙы тормошҡа ашырыу өсөн федераль субсидия алыу хоҡуғына проекттар конкурсына йомғаҡ яһалды.
Йәмғеһе 74 заявка ҡабул ителде, уларҙың дөйөм суммаһы яҡынса 2,4 миллиард һум тәшкил итте, тип хәбәр ителә ведомство сайтында. Конкурста ҡатнашыуға 48 төбәк һайлап алынды, уларҙың 22-һе еңеүсе тип табылды. Был төбәктәр 670 миллион һум күләмдәге субсидияны үҙ-ара бүлешәсәк.
Проект өсөн ҡуйылған балдар һаны буйынса Башҡортостан өсөнсө урын алды. Ханты-Манси автономиялы округы һәм Орлов өлкәһе лидерҙар булды. Электрон хөкүмәтте үҫтереүгә республика федераль ҡаҙнанан 28,980 миллион һум аҡса аласаҡ, ҡушып финанслау тәртибендә төбәк бюджетынан 100 миллион һум йәлеп ителәсәк.
— Өҫтәмә средстволар Башҡортостанда электрон хөкүмәтте әүҙемерәк үҫтереү өсөн импульс бирәсәк, — тип билдәләне төбәктең Мәғлүмәт технологиялары буйынса агентлығы етәксеһе Илдар Ямалов.


text:
Йәш спортсыларға Башҡортостан Президентының исемле стипендиялары тапшырыласаҡ
Быйыл 20 йәш спортсыға Башҡортостан Президентының исемле стипендиялары тапшырыласаҡ. Уларҙың барыһы ла республика, бөтә Рәсәй һәм халыҡ-ара ярыштарҙа төрлө миҙалдар яулаған.
Улар иҫәбендә – күп тапҡыр республика ярыштары, Рәсәй, донъя һәм Европа беренселектәре призеры һәм еңеүсеһе, Рәсәйҙең йәштәр йыйылма командаһы ағзаһы Руфина Әйүпова, Европа беренселегенең бронза призеры һәм фехтование буйынса донъя беренселегендә ҡатнашыусы Марат Бакиров, Европа кубогы этабының һәм халыҡ-ара ярыштарҙың бронза призеры, Рәсәй беренселеге призеры, БР беренселегендә еңеүсе, фехтование буйына Рәсәйҙең йәштәр йыйылма командаһы ағзаһы Лев Осыка.
БР Йәштәр сәйәсәте һәм спорт министрлығынан асыҡлауҙарынса, стипендия 1997 йылда булдырылған.Төрлө йылдарҙа уларҙы атҡаҙанған спорт мастеры Реналь Ғәниев, билдәле баскетболсы Екатерина Коковихина, биатлон буйынса донъя чемпионаты призеры Белореттан Мария Косинова, Олимпия уйындарында ҡатнашыусы Ләйсән Раянова алған.
Дипломдар тапшырыу тантанаһы БР Йәштәр сәйәсәте һәм спорт министрлығында 12 декабрҙә үтә. Стипендияларҙы ведомство башлығы Андрей Иванюта тапшырасаҡ.


text:
Өфөлә «Шағирҙар үлмәй!» тип аталған хәтер кисәһе уҙа
ӨФӨ, 2015 йыл, 28 ғинуар. /«Башинформ» мәғлүмәт агентлығы, Розалиә Вәлиева/.
5 февралдә Башҡортостандың Милли йәштәр театрында «Шағирҙар үлмәй!» тип исемләнгән шиғриәт кисәһе үтә. Уны «Истоки» гәзите редакцияһы ойоштора.
— Беҙ был донъянан киткән шағирҙарыбыҙҙы — Рәмил Хәкимовты, Ғәзим Шафиҡовты, Эдуард Смирновты, Ринат Йоносовты, Рәмил Шәриповты, Илдус Ғимаевты иҫкә аласаҡбыҙ. Кисәлә вафат булған шағирҙарҙың дуҫтарының һәм яҡындарының хәтирәләре, шиғырҙары яңғыраяасаҡ, — тине «Истоки» гәзитенең баш мөхәррире Айҙар Хөсәйенов.
Редакция ошо кешеләрҙе белеүселәрҙең барыһын да үҙҙәренең хәтирәләре менән уртаҡлашыуҙарын, фотоһүрәттәрен, аудио- һәм видеояҙмаларын, баҫылмаған шиғырҙарын ебәреүҙәрен һорай.
Кисә киске сәғәт 7-лә башлана. Инеү ирекле.
Өҫтәмә мәғлүмәт өсөн телефон: (347) 223-70-07.


text:
Өфө йырсыһы «Астана Арҡау» төрки музыкаһы фестивалендә Башҡортостан сәнғәтен күрһәтте
ӨФӨ, 2015 йыл, 7 июль. /«Башинформ» мәғлүмәт агентлығы, Ләйлә Аралбаева/.
Башҡорт йырсыһы Иҙел Аралбаев «Астана Арҡау» VIII төрки музыкаһы фестивалендә ҡатнашты. «Иҙел Аралбаев ҡурайҙа уйнау менән йырҙы нисек гармониялы итеп берләштерергә мөмкин икәнлеген күрһәтте», — тип билдәләнә «Тюрк-медиа» сайтында.
Ҡаҙағстандың баш ҡалаһына 16 төрки дәүләттәре, төбәктәре һәм халыҡтары, шул иҫәптән Төркиә, Ҡырғыҙстан, Үзбәкстан, Азербайжан, Төркмәнстан, Татарстан, Хакасия, Таймырҙан һәм башҡа төбәктәрҙән вәкилдәр йыйылды. Фестивалдә «Сазген сазы» (Ҡаҙағстан) һәм «Ордо сахна» (Ҡырғыҙстан) коллективтары сығыш яһаны. «Сазген сазы» ансамбле өфөләргә «Урал ауазы» халыҡ-ара фестиваль-конкурсы аша таныш, быйыл улар Гран-приға лайыҡ булды.
2007 йылда ойошторолған «Астана Арҡау» фестивале Ҡаҙағстандың баш ҡалаһының визит карточкаһына әүерелде. Был башланғысты ҡаҙаҡ һәм төрки мәҙәниәттәрен популярлаштырыусы Галым Доскен тәҡдим иткән. 2012 йылдан сара ҡаҙаҡ һәм төрөк телдәрендә уҙғарыла. Шулай уҡ концертта думбырасылар Рамазан Стамгазиев менән Ерлан Рыскали, Аҡтүбәнән 85 йәшлек аҡһаҡал Жумабай Жансугуров ҡатнашты.
«Астана Арҡау» фестивален ойоштороусылар сараға төрки халыҡтары вәкилдәрен саҡыра, — тип билдәләне «Ел» продюсер үҙәгенең генераль директоры Айгөл Бейсенбаева. — Иң ҙур төрки музыкаһы фестивале хәҙер киләһе йылда ойоштороласаҡ».


text:
Төбәктә социаль проекттар «Реаль эштәр»гә әүерелә
ӨФӨ, 2015 йыл, 4 август. /«Башинформ» мәғлүмәт агентлығы, Әлим Фәйезов/.
Башҡортостан ҡала һәм райондарында «берҙәм рәсәйҙәр»ҙең «Реаль эштәр» партия социаль проектын әүҙем тормошҡа ашыралар. Туймазы районында ошо проект сиктәрендә мәҙәниәт учреждениеларына ярҙам итеү һәм уларҙы үҫтереүгә миллион һумдан ашыу аҡса бүленгән. Был аҡса Түбәнге Троицкий ауылындағы мәҙәниәт һарайының ҡыйығын һәм биналарын, Туҡай ауылы мәҙәниәт һарайының ҡыйығын, Үрге Троицкий һәм Ҡарат ауылдарындағы мәҙәниәт һарайҙарының ишектәрен ремонтлау өсөн тотоноласаҡ.


text:
«Башавтотранс» дәүләт унитар предприятиеһының генераль директоры вазифаһын ваҡытлыса башҡарыусы итеп Азат Кәлимуллин тәғәйенләнде
ӨФӨ, 2015 йыл, 16 сентябрь. /«Башинформ» мәғлүмәт агентлығы, Розалиә Вәлиева/.
«Башавтотранс» дәүләт унитар предприятиеһының генераль директоры вазифаһын ваҡытлыса башҡарыусы итеп Азат Кәлимуллин тәғәйенләнде.
«Башавтотранс» дәүләт унитар предприятиеһында хәбәр итеүҙәренсә, яңы етәксе Башҡортостандың Транспорт һәм юл хужалығы буйынса дәүләт комитетынан күскән.
Азат Кәлимуллин Күмертауҙа тыуған. Башҡорт дәүләт университетын һәм Өфө дәүләт сервис институтын тамамлаған, юрист һәм иҡтисадсы квалификацияларына эйә. Ырымбур дәүләт университеты федераль дәүләт бюджет учреждениеһының Күмертау филиалында «Автомобилдәр һәм автомобиль хужалығы» белгеслеге буйынса әҙерлек үткән. Хеҙмәт эшмәкәрлеген Күмертау ТЭЦ-ында электр слесары булып башлай. 1992—2004 йылдарҙа Рәсәй Һалымдар һәм йыйымдар министрлығының Күмертау ҡалаһындағы инспекцияһында дәүләт һалым инспекторы, баш дәүләт һалым инспекторы, етәксе урынбаҫары була. 2004 йылдан 2008 йылға тиклем — Федераль һалым хеҙмәтенең Күмертау ҡалаһындағы 17-се район-ара инспекцияһы начальнигы. 2011 йылдан Күмертау ҡалаһы хакимиәте башлығының беренсе урынбаҫары вазифаһында, 2013 йылдан республиканың Транспорт һәм юл хужалығы буйынса дәүләт комитетында эшләгән.


text:
Тауар
Тауар — башҡа әйбергә ирекле алмаштырыуҙа ҡатнашҡан бөтә нәмә[1]; һатыу өсөн етештерелгән продукт[2].
Алмашыу өсөн етештерелмәгән әйберҙәр иҡтисади мәғәнәлә тауар булмай[3].
Иҡтисади категория булараҡ тауар[үҙгәртергә | вики-тексты үҙгәртергә]
Адам Смит алмашыу барышын анализлағанда һәр тауарҙа бер юлы ике төрлө категория булыуын билдәләй:
- «ҡулланыу ҡиммәте» (ҡулланыусы өсөн ҡиммәте, файҙаһы)
- «алмашыу ҡиммәте» (төрлө тауарҙарҙы бер-береһенә ҡарата билдәле бер нисбәттә алмаштырыу мөмкинлеген биргән һәм яҡтар быны ғәҙел тип тапҡан сифат).
Марксизм да тауарҙы ҡулланыу һәм алмашыу ҡиммәтенең берлеге тип ҡарай.
Юридик билдәләмәләр[үҙгәртергә | вики-тексты үҙгәртергә]
- ГОСТ Р 51303-2013 буйынса, тауар (эш, хеҙмәт) — граждан хоҡуҡтары объекты, ул һатыуға, алмашыуға йә башҡа төрлө әйләнешкә индерелеүгә тәғәйенләнә.
- Рәсәй Федерацияһы Таможня хоҡуҡиәтендә — дәүләт йә таможня сиге аша үткәрелгән һәм тышҡы сауҙа йәки алмашыу (бартер) объекты булып торған предметтар.
Сифаты[үҙгәртергә | вики-тексты үҙгәртергә]
Тауар сифаты — ҡулланыусының тауарҙың тәғәйенләнешенә тап килеүен баһалауы. Объектив ҡулланыу үҙенсәлектәрен (етештереүсәнлек, ышаныслылыҡ, ремонтлап булыу) һәм субъектив ҡулланыу үҙенсәлектәрен (модалылыҡ, абруйлылыҡ, ҡулланыу ябайлығы) баһалауҙы эсенә ала. Хәҙерге осорҙа сифатты планлаштырыу етештереүсенең маркетинг сәйәсәтенең нигеҙе булып тора. Тауарҙы баһалау өсөн, сифаттан тыш, продукцияның техник кимәле күрһәткесе лә файҙаланыла.
Иҫкәрмәләр[үҙгәртергә | вики-тексты үҙгәртергә]
- ↑ ГОСТ Р 51303-99: «Товар — любая вещь, не ограниченная в обороте, свободно отчуждаемая и переходящая от одного лица к другому по договору купли-продажи»
- ↑ Большая советская энциклопедия 3-е издание ОСНОВНОЙ ВАРИАНТ.
- ↑ Н.И. Ведута Социально эффективная ЭКОНОМИКА — «Издательство научно-образовательной литературы РЭА». — Москва: Российская экономическая академия им. Г.В.Плеханова, 1999. — Б. 11 - 25.


text:
Йомаҡ
Йомаҡ — төп мәғәнәһен уйлап табыу өсөн нимәнелер башҡа оҡшаш һүҙҙәр менән йәки һүҙ уйнатып һүрәтләп әйткән метоморфик әйтем; һорау алыныусы яуабын әйтергә тейеш. Борон заманда һорау алыныусының зирәклеген тикшереп ҡарағандар, хәҙер йомаҡ әйтешеү — халыҡ уйыны.
Йөкмәткеһе
Башҡорт халыҡ ижадында йомаҡ[үҙгәртергә | вики-тексты үҙгәртергә]
Йомаҡ — халыҡ ижадының иң боронғо жанрҙарының береһе. Башҡорт телендә "Йомаҡ ҡойҙом-ҡас, йомолдоғон ас" тигән әйтемдең булыуы шул хаҡта һөйләй. Төҙөлөшө яғынан һорау һәм яуап формаһында булған йомаҡтар кешеләрҙең тапҡырлығын һынау һәм зирәклеген үҫтереү сараһы булараҡ ҡулланыла. Йомаҡтар айырым предметтың билдәһен икенсе бер предметҡа, күренетә күсереү нигеҙендә барлыҡҡа килгән. Шуға күрә улар тормоштағы конкрет предметтар. күренештәр менән бәйләнгән. Йомаҡтарҙы өс ҙур төркөмгә бүләләр.
Тәбиғәт күренештәре тураһындағы йомаҡтар[үҙгәртергә | вики-тексты үҙгәртергә]
Был иң киң таралған төркөм. Баланы тәрбиәләгәндә аң белә башлағандан алып, иҫендә ҡалһын өсөн бик әһәмиәтле.
Кеше һәм уның көнкүрешен сағылдырған йомаҡтар[үҙгәртергә | вики-тексты үҙгәртергә]
Ҡар көрәргә
Булһа кәрәк,
Нимә кәрәк?
Дөрөҫ! ..... . (Көрәк)


text:
Альфред Нобель
Альфред Бернхард Нобель (швед. Alfred Bernhard Nobel ; 21 октябрь 1833, Стокгольм, Швеция һәм Норвегия унияһы — 10 декабрь 1896, Сан-Ремо, Италия Короллеге) — швед химигы, инженер, уйлап табыусы, эшҡыуар һәм филантроп.
Динамитты[11][12] уйлап табыусы булараҡ билдәле Нобелдең Бофорс тигән компанияһы була, ул уны металлургиянан химия һәм туп производствоһына үҙгәртә. Нобелдең 355 патенты була, динамит — иң билдәлеһе. Үҙе тураһында иҫән сағында яҙылған некрологты уҡып, унда ҡорал һатып байыуы тураһында битәр һүҙҙәрен күргәс, ул бөтә байлығын физика, химия, медицина, әҙәбиәт өлкәләрендәге мөһим ҡаҙаныштар һәм тыныслыҡты һаҡлауға индергән өлөш өсөн тапшырыласаҡ Нобель премияларын[13][14] булдырыу өсөн тотонорға ҡушып васыят яҙа.
Йөкмәткеһе
Биография[үҙгәртергә | вики-тексты үҙгәртергә]
Альфред Нобель Стокгольмда1833 йылдың 21 октябрендә уйлап табыусы һәм инженер Эммануэль кесе Нобель (1801—1872) менән Андриетта Нобель (1805—1889) ғаиләһендә тыуа. Ғаиләлә бөтәһе һигеҙ бала үҫә, Альфред өсөнсө ул була. Ғаилә фәҡир йәшәй һәм Альфредтан тыш тик Роберт, Людвиг һәм Эмиль генә иҫән ҡала[15][16]. Атаһы яҡлап Альфред Нобель швед ғалимы Улоф Рудбек (1630—1702) нәҫеленә ҡарай[17], үҙ сиратында малай ҙа техника, айырыуса шартлатҡыс менән ҡыҙыҡһына, бәләкәй сағында уҡ атаһынан уның эш итеү принциптарын өйрәнә. Альфред Нобелдең атаһы Стокгольмдағы Король технологияһы институтын тамамлаған була һәм технологиялар менән ҡыҙыҡһына[18].
Бизнеста осраған уңышһыҙлыҡтарынын һуң 1837 йылда Эммануэль Санкт-Петербургҡа күсә һәм станоктар, шартлатҡыс матдәләр етештереүҙә уңышҡа өлгәшә. Ул хәҙерге фанераны уйлап таба, шунан торпеда өҫтөндә эшләй башлай[19]. 1842 йылда уның янына ғаиләһе лә күсеп килә. Хәлләнгән ата-әсәһе Нобелгә уҡытыусылар яллай ала, малай яҡшы уҡый, бигерәк тә химияға һәм телдәргә һәләтле була, инглиз, француз, немец һәм рус телдәрендә иркен һөйләшергә өйрәнәҠалып:R. 1841—1842 йылдарҙа 18 ай буйы Нобель ғүмерендәге берҙән-бер мәктәпкә — Иаков исемендәге Апологик мәктәпкә уҡырға йөрөй.
1849 йылда, Нобелдәрҙең Петербургта йәшәүенә ете йыл тулғас, ғаилә башлығы рус химигы Николай Николаевич Зинин тәҡдиме буйынса Альфредты Европаға һәм Америкаға уҡырға ебәрә. Киләһе йылдың яҙында ун алты йәшлек Альфред Нобель Петербургтан китә. Ул Данияла, Германияла, Италияла, Францияла һәм Америкала була. Парижда ул 1847 йылда нитроглицеринды асҡан Асканио Собреро менән осраша. Собреро нитроглицерин ҡулланыуға ҡырҡа ҡаршы сыға, сөнки был матдә йылылыҡ һәм баҫым тәьҫиренән көтмәгәндә шартлаусан була. Әммә Нобель коммерция йәһәтенән файҙалы шартлаусан матдә итеп ҡулланыр өсөн нитроглицеринды буйһондороу һәм файҙаланыу ысулын эҙләй башлай, сөнки ул дарыға ҡарағанда күпкә ҡеүәле була. 18 йәшендә ул химияны өйрәнеү маҡсаты менән бер йылға Ҡушма Штаттарға китә[20]. Унда уйлап табыусы Джон Эрикссонда бер аҙ эшләй. Эрикссон АҠШ-тағы граждандар һуғышы ваҡытында USS Monitor броненосецын уйлап тапҡан була. 1857 йылда Нобель беренсе патентын теркәтеүгә ғариза бирә, был газ счётчигына инглиз патенты була, ә 1863 йылда алған тәүге швед патенты «дары әҙерләү ысулдары» буйынса булаҠалып:R[21].
Рәсәйгә ҡайтҡас, Нобель рус армияһының хәрби заказдарын үтәгән ғаилә фабрикаларының эше менән булыша. 1853 йылда башланған Ҡырым һуғышы (1853—1856) Нобель компанияһына ҙур табыш килтерә. Әммә хәрби хәрәкәттәр туҡталғас, завод ғәҙәти етештереүҙе тергеҙә алмай, һәм Нобелдәр банкротлыҡ иғлан итәҠалып:R. 1859 йылда Нобелдең атаһы заводын улы Людвиг ҡарамағына тапшыра. Ул бизнесты һиҙелерлек яҡшырта. Нобель һәм уның ата-әсәһе Рәсәйҙән Швецияға ҡайтып китә, Альфред иһә үҙен шартлаусы матдәләрҙе өйрәнеүгә, айырыуса нитроглицеринды хәүефһеҙ етештереү һәм файҙаланыуға бағышлай. 1863 йылда Нобель детонатор уйлап табаҠалып:R.
1864 йылдың 3 сентябрендә Стокгольм эгәһендәге Хеленеборгта нитроглицерин әҙерләү урыны булған һарай шартлай. Фажиғә һөҙөмтәһендә биш кеше, шул иҫәптән Альфредтың ҡустыһы Эмиль һәләк була. Был һәләкәткә лә, вағыраҡ аварияларға ла иғтибар итмәгән Нобель үҙе эшләгән шартлаусы матдәләрҙең тотороҡлолоғон яҡшыртыу йүнәлешендәге эшен дауам итә һәм заводтар төҙөй. 1867 йылда Нобель нитроглицерин менән уны һеңдереүгә һәләтле матдәләр ҡатнашмаһы булған динамитҡа патент ала. Асышын рекламалап, ул, яңы шартлаусан матдәнең нисек эшләүен күрһәтеп, асыҡ лекциялар уҡый. Һөҙөмтәлә Нобелдең табышы торған һайын ҙурыраҡ иғтибар йәлеп итә бара. Динамит АҠШ-та һәм Бөйөк Британияла патентлана һәм тау ҡаҙылмаларын сығарыу сәнәғәтендә, халыҡ-ара кимәлдәге транспорт селтәрҙәре төҙөлөшөндә киң файҙаланылаҠалып:R. 1875 йылда Нобель динамиттан ҡеүәтлерәк шартлаусан ҡойҡа уйлап таба, ә 1887 йылда кордиттың элгәре булған баллиститты патентлайҠалып:R.
1888 йылда репортёрҙар, Альфредты Каннда мәрхүм булған ағаһы Людвиг менән бутап, гәзиттәрҙә хата некролог баҫтыра. Был Альфредҡа шаңҡытҡыс тәьҫир яһай. Уның тураһында «ҡанда байыған миллионер», «шартлаусан үлем менән сауҙа итеүсе», «динамит короле» тип яҙыла башлағас, ул кешелек хәтерендә «донъя күләмендәге вәхши» булып ҡалмау сараһын табырға була.
Нобель 1884 йылда Швеция Король Фәндәр академияһының ағзаһы итеп һайлана, ә 1893 йылда Упсалль университетында почётлы докторлыҡ дәрәжәһен ала.
Динамит, башҡа шартлағыс матдәләр эшләүҙән һәм ағай-энеһе Людвиг һәм Роберт менән Баҡының нефть ятҡылыҡтарын эшкәртеүгә индергән өлөшөнән («Бранобель» ширҡәте) Альфред Нобель ҙур ғына байлыҡ туплай. Үҙ ғүмерендә Нобель халыҡ-ара кимәлдәге 355 патентҡа эйә була, һәм вафатынан һуң уның бизнесында ҡорал етештереүсе 90 завод асыла, шулай итеп, уның пацифизмға өмөтө аҡланмай[22]Ҡалып:R.
1889 йылда ул Бөтә донъя тыныслыҡ конгресында ҡатнаша.
Вафаты[үҙгәртергә | вики-тексты үҙгәртергә]
Баллиститты Италияға һатҡаны өсөн «Францияға дәүләт хыянатында» ғәйепләнгән Нобель 1891 йылда Париждан Сан-Ремоға күсә[23][24]. 1896 йылдың 10 декабрендә Альфред Нобель үҙенең виллаһында мейеһенә ҡан һауыуҙан вафат була. Уға 63 йәш була[25]. Стокгольмдағы Норра бегравнингсплатсен зыяратында ерләнгән. Ғаиләһенә, дуҫтарына, хеҙмәттәштәренә белдереп тормайынса ул байлығының ҙур өлөшөн ышаныҡлы идаралыҡта ҡалдыра һәм Нобель премияһы булараҡ билдәлелек алған наградаларҙы финанслауға тотонорға васыят итә.
Шәхси тормошо[үҙгәртергә | вики-тексты үҙгәртергә]
Нобель хеҙмәт эшмәкәрлеге буйынса Европа һәм Төньяҡ Америка буйлап күп сәйәхәт итә, ә даими торлағы 1873 йылдан 1891 йылға тиклем Парижда була[26]. Ул йыш депрессия кисерә[16]. Нобель бер ҡасан да өйләнмәһә лә, биографтары билдәләүенсә, уның өс ҡатын-ҡыҙ менән мөнәсәбәттәре булыуы тураһында яҙа. Нобелдең беренсе мөхәббәте Александра исемле мәрйә була, ул егеттең тәҡдимен кире ҡаға. 1876 йылда Австро-Богемия фрайфрауы Берта Кински Нобелдең секретары була, әммә бер аҙҙан элгәрге һөйәре барон Артур Гундаккар фон Зутнерға кейәүгә барыу өсөн унан китә. Нобель менән шәхси бәйләнеше ҡыҫҡа ваҡытлы булһа ла, уның вафатына тиклем хатлашып торалар. Уның Нобель премиялары иҫәбенә тыныслыҡ өсөн премияны ла индереүенә Бертаның йоғонтоһо ҙур булған тип иҫәпләнә. Берта фон Зутнер үҙенең эшмәкәрлеге өсөн 1905 йылда тыныслыҡ өсөн Нобель премияһына лайыҡ була. Альфредтың иң оҙайлы өсөнсө мөнәсәбәттәре Венанан Софи Хесс менән була, ул уның менән 1876 йылда осраша. Был бәйләнеш 18 йыл дауам итә.
Формаль урта һәм юғары белеме булмаһа ла, Нобель алты тел — швед, француз, рус, инглиз, немец һәм итальян телдәрен белә. Альфред Нобелдең драматург сифатындағы эшмәкәрлеге — уның биографияһындағы киң билдәле булмаған факттарҙың береһе[27]. Уның «Немезида» тигән берҙән-бер пьесаһы, Беатриче Ченчи тураһындағы дүрт пәрҙәле трагедия, вафатынан саҡ ҡына алдараҡ баҫылып сыға. Парижда 1896 йылда нәшер ителгән бөтә тираж, өс данаһынан башҡа, ул үлгәс тә тулыһынса юҡ ителә, сөнки пьеса ғауғалы һәм алланы хурлаусы тип табыла. Һаҡланып ҡалған беренсе баҫмаһы (ике телдә — швед телендә һәм эсперантола) Швецияла 2003 йылда нәшер ителә, 2005 йылда Стокгольмда ғалимдың вафаты көнөндә спектаклдең премьераһы була.
Ҡоралға мөнәсәбәте[үҙгәртергә | вики-тексты үҙгәртергә]
Ғүмере буйына Нобель пацифистик идеялар тарата[28]. Башҡа ҡайһы бер уйлап табыусылар кеүек (мәҫәлән, беренсе пулемётты уйлап тапҡан Ричард Гатлинг), ул, дошманлашҡан яҡтарҙың һәр береһендә бер-береһен тиҙ генә юҡ итә торған ҡорал булһа, улар еңә алмаҫын аңлар һәм һуғыш башларға йөрьәт итмәҫ, тип уйлай.
Уйлап табыуҙары[үҙгәртергә | вики-тексты үҙгәртергә]
Динамит[үҙгәртергә | вики-тексты үҙгәртергә]
Нобель яһаған асыш буйынса, инерт субстанция, мәҫәлән, диатомлы тупраҡ (йәғни диатомит, кизельгур) составындағы нитроглицерин хәүефһеҙерәккә һәм файҙаланыу өсөн уңайлыға әйләнә. Был ҡатнашманы ул 1867 йылда динамит тигән атама аҫтында патентлай.
Шартлағыс ҡойҡа[үҙгәртергә | вики-тексты үҙгәртергә]
Шунан ул нитроглицеринды икенсе бер шартлағыс матдә булған коллодий менән ҡуша һәм желе һымаҡ үтә күренеүсән матдә ала, был матдә тағы ла нығыраҡ шартлаусан була. Шартлаусан ҡойҡа тип аталған был матдә 1876 йылда патентлана.
Баллистит һәм кордит[үҙгәртергә | вики-тексты үҙгәртергә]
Тағы бер нисә йылдан Нобель тәүге төтөнһөҙ дарыларҙың береһе булған баллиститты уйлап таба. Һуңғы варианттарында ул бер тигеҙ өлөштәге дары менән нитроглицериндан тора. Был онтаҡ кордиттың элгәре була. Ә Нобелдең был патентына кордит та инеүе тураһында белдереүе уның менән Британия хөкүмәте араһында 1894 һәм 1895 йылдарҙа судта ҡаралыуына сәбәп була.
Кордит шулай уҡ нитроглицерин менән дарынан тора.
Нобель премияһы[үҙгәртергә | вики-тексты үҙгәртергә]
1895 йылдың 27 ноябрендә Парижда Швед-норвег клубында Нобель васыятына ҡул ҡуя. Был васыятҡа ярашлы, уның милкенең ҙур өлөшө — 31 миллион самаһы швед кронаһы — физика, химия, физиология һәм медицина, әҙәбиәт өлкәһендә һәм тыныслыҡты һаҡлауға индергән өлөш өсөн бирелә торған Нобель премияларын булдырыуға китә. Васыятта была тиелә[29]:
Мин, түбәндә ҡул ҡуйған Альфред Бернхард Нобель, уйлап һәм ҡарар итеп, ошонда үҙем эшләп алған мөлкәтем буйынса васыятымды белдерәм… Васыятымды башҡарыусылар, фонд ойоштороп, минең капиталымды ҡиммәтле ҡағыҙҙарға күсерергә тейеш, уның проценттары премия рәүешендә үткән йыл эсендә кешелеккә иң ҙур файҙа килтергән кешеләргә бирелергә тейеш.
Был проценттарҙы биш тигеҙ өлөшкә бүлеү фарыз, улар шулай тәғәйенләнә: беренсе өлөшө — физика өлкәһендә айырата мөһим асыш йә уйлап табыу яһаусыға, икенсеһе — химия өлкәһендә, өсөнсөһө — физиология йәки медицина өлкәһендә, дүртенсеһе — кешелек идеалдарын сағылдырған айырыуса әһәмиәтле әҙәби әҫәр ижад итеүсегә, бишенсеһе — халыҡтарҙы туплауға, ҡоллоҡто бөтөрөүгә, булған армияларҙың һанын кәметеүгә һәм тыныс килешеүҙәргә булышлыҡ күрһәтеүгә тос өлөш индереүселәргә.
…Айырым бер теләгем шунан ғибәрәт: премиялар тапшырыуға кандидаттың милләте йоғонто яһамаһын, премияны, скандинавмы ул, түгелме, быға бәйһеҙ лайыҡлылар алһын.
Хәтер[үҙгәртергә | вики-тексты үҙгәртергә]
- Атом номеры 102 булған нобелий синтезланған химик элементы Нобель исеме менән аталған;
- 1970 йылд Халыҡ-ара астрономия берлеге Альфред Нобель исемен Айҙың артҡы яғындағы кратерға бирә;
- 1991 йылдың 21 октябрендә Швеция Нобель фонды инициативаһы буйынса Халыҡ-ара фән тарихы фонды аҡсаһына Петроградтағы яр буйында (Петроградская набережная) Нахимов училищеһы тирәһендә Альфред Нобелдең бронза монументы асыла[30];
- А. Нобель хөрмәтенә Ҡырым астрофизика обсерваторияһында 1983 йылдың 4 авгусында астроном Людмила Карачкина асҡан Нобель астероиды (6032) аталған[31];
- Днепропетровск университетына Нобель исеме бирелгән[32];
- Стокгольмдағы Нобель физика-химия институтына Нобель исеме бирелгән[33]Ҡалып:Не АИ.
Иҫкәрмәләр[үҙгәртергә | вики-тексты үҙгәртергә]
- ↑ Немецкая национальная библиотека, Берлинская государственная библиотека, Баварская государственная библиотека и др. Record #118588370 // Общий нормативный контроль (GND) — 2012—2016.
- ↑ data.bnf.fr: اوپن ڈیٹا پلیٹ فارم, платформа відкритих даних, платформа открытых данных, plateforme de données ouvertes, piattaforma di dati aperti, Opendata-Plattform, otevřená data platforma, åben-data-platform, տվյալների բաց շտեմարան, platforma za odprte podatke, plataforma de datos abierta, plataforma de dados aberta, платформа адкрытых дадзеных, платформа на отворените данни, platforma otwartych danych, ашық деректер платформасы, ачык маалыматтарды платформа, açıq data platforma, ochiq ma'lumotlar platforma, açık verilerin platformu, платформа отвореног података, platforma otvorenih podataka, platforma otvorenog podataka, platforma otvorených údajov, πλatφόpua avoιktώv δeδouέvwv, platformu atklātā datu, platforma atvira duomenų, platvormi avatud andmete, avoimen datan foorumi, nyílt adatok platformja, პლატფორმა ღია მონაცემები, платформа за отворени податоци, нээлттэй мэдээллийн тавцан, platformă de date deschise, platformo de malferma datumoj, open data platform, плятформа адкрытых зьвестак, Усьтэм даннойёслэн платформазы — 2011.
- ↑ 3,0 3,1 (not translated to ru) Alfred B Nobel — С. 97.
- ↑ 4,0 4,1 4,2 4,3 4,4 Jakob och Johannes kyrkoarkiv, Födelse- och dopböcker, SE/SSA/0008/C I a/21 (1828-1844), bildid: C0054707_00124 — С. 174.
- ↑ Alfred B Nobel — 1917.
- ↑ Alfred Nobel 1833-1896Established the Nobel Prizes "for the Greatest Benefit to Mankind"
- ↑ Alfred Nobel Timeline
- ↑ Norra begravningsplatsen: Kändisarna
- ↑ http://www.svenskagravar.se/gravsatt/45613868 — (untranslated).
- ↑ Sten nr 66 – Alfred Nobel — Norra begravningsplatsen.se.
- ↑ Britannica: Alfred Bernhard Nobel
- ↑ Alfred Nobel — His Life and Work
- ↑ Alfred Nobel's Fortune. The Norwegian Nobel Committee. 26 февраль 2016 тикшерелгән.
- ↑ Alfred Nobel's Will. The Norwegian Nobel Committee. 26 февраль 2016 тикшерелгән.
- ↑ 41 выпуск журнала 100 человек, которые изменили ход истории, De Agostini
- ↑ 16,0 16,1 Alfred Nobel. Britannica.com (19 March 2012). 26 ғинуар 2014 тикшерелгән. Өҙөмтә хатаһы:
тег дөрөҫ түгел: «Brit1» исеме бер нисә тапҡыр, икенсе йөкмәткегә билдәләнгән
- ↑ Schück, Henrik, Ragnar Sohlman, Anders Österling, Carl Gustaf Bernhard, the Nobel Foundation and Wilhelm Odelberg, eds. Nobel: The Man and His Prizes. 1950. 3rd ed. Coordinating Ed., Wilhelm Odelberg. New York: American Elsevier Publishing Company, Inc., 1972, p. 14. Ҡалып:ISBN, Ҡалып:ISBN. (Originally published in Swedish as Nobelprisen 50 år: forskare, diktare, fredskämpar.)
- ↑ http://www.svantelindqvist.com/anobel_inventor.pdf
- ↑ The Man Who Made It Happen — Alfred Nobel. 3833. 3 май 2012 тикшерелгән.
- ↑ https://sok.riksarkivet.se/Sbl/Presentation.aspx?id=8143
- ↑ Carlisle, Rodney (2004). Scientific American Inventions and Discoveries, p. 256. John Wiley & Songs, Inc., New Jersey. Ҡалып:ISBN.
- ↑ Alfred Nobel (1833–1896). BBC. 6 декабрь 2015 тикшерелгән.
- ↑ Alfred Nobel's House in Paris. Nobel Media AB.
- ↑ Alfred Nobel's Final Years in Sanremo.
- ↑ Sohlman, Ragnar — 1983. — P. 13.
- ↑ Encyclopedia of Modern Europe: Europe 1789—1914: Encyclopedia of the Age of Industry and Empire, «Alfred Nobel», 2006 Thomson Gale.
- ↑ Радио Культура
- ↑ АЛЬФРЕД НОБЕЛЬ — САМЫЙ БОГАТЫЙ «БРОДЯГА» ЕВРОПЫ
- ↑ 27 ноября 1895 года Альфред Нобель подписал своё знаменитое завещание. Научная Россия. 23 ноябрь 2014 тикшерелгән.
- ↑ Памятник Альфреду Нобелю (рус.). 21 октябрь 2013 тикшерелгән.(рус.). 21 октябрь 2013 тикшерелгән.
- ↑ Ҡалып:IAU(англ.)
- ↑ Днепропетровский университет имени Альфреда Нобеля
- ↑ Кафедра физхимии РГУ:НОБЕЛЬ (Nobel), Альфред Бернхард
Әҙәбиәт[үҙгәртергә | вики-тексты үҙгәртергә]
- Нобель, Альфред // Новый энциклопедический словарь: 48 томда. — СПб., Пг.: 1911—1916.СПб., Пг.: 1911—1916.
- Россия и мировой бизнес: дела и судьбы. Альфред Нобель, Адольф Ротштейн, Герман Спитцер, Рудольф Дизель / Ред. и предисл. В. И. Бовыкина — М.: РОССПЭН, 1996. — 312 б. — ISBN 5-86004-058-X.
- В. Ю. Чумаков. Нобели. Становление нефтяной промышленности в России. Серия "". — М.: Бизнеском, 2011. — 256 стр., ил., 1000 экз. — (Библиотека Генерального директора, Великие российские предприниматели; том 1). — ISBN 978-91663-084-8
Һылтанмалар[үҙгәртергә | вики-тексты үҙгәртергә]
- Alfred Nobel Open Directory Project (dmoz) һылтанмалар каталогында. (инг.)
- 21 октябрҙә тыуғандар
- 1833 йылда тыуғандар
- Швецияла тыуғандар
- 10 декабрҙә вафат булғандар
- 1896 йылда вафат булғандар
- Италияла вафат булғандар
- Алфавит буйынса уйлап табыусылар
- Алфавит буйынса инженерҙар
- Нобель премиялары
- Почётлы легион ордены офицерҙары
- Алфавит буйынса шәхестәр
- Стокгольмдә тыуғандар
- Тимерғаҙыҡ йондоҙоның ордены рыцарҙары
- Алфавит буйынса ғалимдар
- XIX быуат химиктары
- Алфавит буйынса химиктар


text:
- Подробности
- Просмотров: 249
“САЛАВАТГИПРОНЕФТЕХИМ”, С а л а у а т д ә ү л ә т н е ф т ь э ш к ә р т е ү һ ә м н е ф т е х и м и я с ә н ә ғ ә т е п р е д п р и я т и е л а р ы н п р о е к т л а у и н с т и т у т ы, ДУП. 1948 й. “Ленгипрогаз” (Ленинград) Бөтә Союз дәүләт яһалма шыйык яғыулыҡ һәм газ сәнәғәте пр‑тиеларын проектлау ин‑тының Ишембай бүлеге булараҡ ойошторола. 1957 й. алып “Башнефтепроект” тың Салауат филиалы, 1963 й. — “Ленгипрогаз”, 1973 й. — “ГипроБашнефтехим” (Өфө), 1974 й. — “Башгипронефтехим” филиалы, 1992 й. башлап хәҙ. исемен, 1999 й. хәҙ. статусын йөрөтә. Эшмәкәрлегенең төп йүнәлештәре: химия, нефтехимия, нефть һәм газ эшкәртеү һ.б. производстволарҙы һәм объекттарҙы; производство һәм энергетика пр‑тиелары биналарын һәм ҡоролмаларын, төҙөлөш материалдары сәнәғәте, тирә‑яҡ мөхитте һаҡлау һәм тәбиғәтте рациональ ҡулланыу (полигондар, газдарҙы һәм ағынты һыуҙарҙы таҙартыу ҡоролмалары һ.б.) б‑са, автомобиль транспортын (автозаправка, техник хеҙмәтләндереү станциялары һ.б.), инженер селтәрҙәре һәм системаларын (йылытыу, вентиляция, кондициялау, канализация, һыу, йылылыҡ, һалҡын, газ, электр м‑н тәьмин итеү, электр яҡтыртыу, элемтә, сигнализация, автоматлаштырыу, механизация һәм объект эсендәге транспорт) проектлау; торлаҡ, йәмәғәт биналарын, ҡоролмалар, коммуналь хужалыҡ объекттарын, фасадтар һәм интерьерҙарҙы архитектуралы дизайнлау б‑са проектлы документация; махсус проекттар (граждандар оборонаһы һәм ғәҙәттән тыш хәлдәр б‑са инженер‑техник саралар, сәнәғәт хәүефһеҙлеге б‑са декларация, аварияларҙы локализациялау пландары һ.б.); ҡалдыҡтар барлыҡҡа килеү һәм уларҙы урынлаштырыу сиктәре нормативтары проекттарын эшләү; технология регламенттарын булдырыу һ.б. Ин‑т составына 7 бүлек, фәнни‑техник китапхана, архив инә. 2005 й. 187 кеше эшләгән. Ин‑т Нефтехимия эшкәртеү ин‑ты, “Петрохиминжиниринг” ин‑ты һәм Бөтә Рәсәй нефть машиналары эшләү ҒТИ (икеһе лә — Мәскәү), “Пластполимер” ААЙ (С.‑Петербург), “ЗапУралТИСИЗ” тресы (Салауат ҡ.), “БашНИИнефтемаш”, БР Йәшәйеш хәүефһеҙлеге ҒТИ, Бөтә Рәсәй углеводород сеймалы ҒТИ (Ҡазан), “Промэкспертиза” ЯСЙ (Стәрлетамаҡ ҡ.), “Гипрохим” (Мәскәү) һ.б. м‑н хеҙмәттәшлек итә. Дир.: М.И.Шемякин (1948 й. алып), О.С.Кульжинский (1949 й. алып), С.С.Ширин (1954 й. алып), Б.В.Рожков (1958 й. алып), Д.Л.Панасенко (1959 й. алып), В.А.Валуенко (1975 й. алып), Е.М.Афинтов (1987 й. алып), В.П.Прочухан (1997 й. алып).
В.П.Прочухан
Тәрж. Ф.А.Ғималова


text:
Баш ҡалала Галина Карелова Евразия ҡатын-ҡыҙҙар форумы премияһын тапшырҙыФото: Олег Яровиков
Баш ҡалала Галина Карелова Евразия ҡатын-ҡыҙҙар форумы премияһын тапшырҙы
Баш ҡалала Галина Карелова Евразия ҡатын-ҡыҙҙар форумы премияһын тапшырҙыФото: Олег Яровиков
ӨФӨ, 2016 йыл, 17 ноябрь. /«Башинформ» мәғлүмәт агентлығы, Ғәлиә Нәбиева/.
Парламенттың юғары палатаһы спикеры урынбаҫары Галина Карелова Евразия ҡатын-ҡыҙҙар форумы премияһын һәм Федерация Советы рәйесе Валентина Матвиенконың Рәхмәт хатын тапшырҙы. Бүләкләү кесаҙна, 17 ноябрҙә, баш ҡалала асылған «Ҡатын-ҡыҙҙар диалогы. Сикһеҙ мәрхәмәтлек» халыҡ-ара форумы сиктәрендә уҙҙы.
Евразия ҡатын-ҡыҙҙар форумы премияһы йәмғиәттең тотороҡло үҫешкә йүнәлтелгән хәҙерге көн тәртибен булдырыуҙағы хеҙмәттәрҙе таныуын символлаштыра.
«Бөгөн беҙ ошо премияны кешеләргә ярҙам итеү өсөн байтаҡ эштәр башҡарған һәм үҙ миҫалында ижадтың мөғжизәләр тыуҙырырға һәләтле икәнен раҫлаған ҡатынға тапшырабыҙ», — тине Галина Карелова, «Йөрәк ҡушыуы буйынса» хәйриә фондына нигеҙ һалған йырсы Диана Гурцкаяға награда тапшырып.
«Ғүмер һыҙаты» ауыр сирле балаларҙы ҡотҡарыу хәйриә фонды президенты Фаина Захарова, «Мәрхәмәт» хәйриә фондының попечителдәр советы рәйесе Гөлшат Хәмитова, Ауыр тормош хәлендә ҡалған балаларға ярҙам фондының идара рәйесе Марина Гордеева, «Йылмайыу операцияһы» йәмәғәт ойошмаһы Федерация Советы рәйесе Валентина Матвиенконың Рәхмәт хаты менән бүләкләнде.


text:
Йәйҙе бушҡа үткәрмәгәс...13-09-2017, 00:09 // Иҡтисад // Баҫып сығарырға
Гектар ҡеүәте – 23 центнер. Ырҙынға 15 тонна иген оҙатылған.
Хужалыҡтар өсөн иң мөһим һаналған ғәмәл – ҡышҡылыҡҡа мал аҙығы әҙерләү эше тамамланған тиһәң дә, хата булмаҫ. Ни генә тимә, сифатлы мал аҙығын туплауҙы оҙаҡҡа һуҙырға ярамай, сөнки ҡыш мул һөт һауып алам тиһәң, бесәндең һәйбәт булыуы шарт.
Райондың иң алдынғы хужалыҡтарының береһе “Дружба” ла был йәһәттән алдынғылар иҫәбендә. Беренсе сабында 700 тонна бесән әҙерләһәләр, әле 200 гектарҙа – күп йыллыҡ, 120 гектарҙа бер йыллыҡ үләнде сабыуҙы тамамлағандар.
Кооперативҡа егерме йылдан ашыу етәкселек иткән Рәсим Мәғәриф улы Шакиров беҙҙе идаралыҡ тупһаһында уҡ ҡаршы алды.
– Ҡыҙыу эш ваҡытына тура килдегеҙ. Юлда һөйләшербеҙ. Мең тапҡыр ишеткәнсе, бер тапҡыр барып күр, тиҙәр бит әле. Яландар буйлап экскурсия үткәрәм һеҙгә, – тип яңы “Нива” машинаһына әйҙәне.
– Бына бында сенаж соҡоро. Өсәүҙе тултырҙыҡ. Мал аҙығы мулыраҡ булһын тип тырышабыҙ. Хужалыҡта 615 баш һыйыр малы, шуларҙың 200-ө һауыла. Уны литрын 21 һум 50 тин менән Бөрө һөт заводына тапшырабыҙ. Һауынсыларыбыҙҙан уңдыҡ – Гөлнара Бәхтиева, Лариса Зарифуллина, Хәниә Шәмсетдинова, Любовь Меркулова яуаплы, уңғандар.
Беҙҙә яҙ, башҡа төбәктәр менән сағыштырғанда, бер-ике аҙнаға һуңлап килә. Шуға сәсеүҙе лә шул самаға һуңлабыраҡ башлайбыҙ. Бойҙай, арпа, һоло, рапс, вика кеүек культураларға өҫтөнлөк бирәбеҙ. Техника етәрлек. Барыһы ла үҙебеҙҙеке. Яҙғыһын “Акрос-580” комбайнын һатып алдыҡ. Дәүләт ярҙамы шәп булды, өс миллион һумды ҡапланы.
Беҙ килеп еткән яланда Дамир Ноғайбәков борсаҡ һуға ине. Дамир – Башҡортостандың атҡаҙанған ауыл хужалығы хеҙмәткәре. Яланда 33-сө миҙгел эшләй. Әйткәндәй, Ноғайбәковтар – комбайнсылар династияһы. Дамирҙың ҡатыны Гөлнара – хужалыҡта келәт мөдире. Өс бала тәрбиәләп үҫтергәндәр. Бынамын тигән йорт һалып ингәндәр, ҙур хужалыҡ тоталар.
Дамир менән һөйләшкән арала эргәгә “К-700” тракторы килеп туҡтаны. Был машинала Дамирҙың өлкән улы Линар эшләй. Мәктәптән һуң егет училище тамамлаған, быйыл иһә Ҡазандың инновациялар институтына уҡырға ингән. Атаһы малайҙы V кластан рулгә ултыртҡан. Әле лә каникул ваҡытын бушҡа уҙғармай, хужалыҡта ярҙам итеп, уҡырға барырға бер аҙ аҡса туплайым тип йөрөй.
Рәсим Мәғәриф улы әйтеүенсә, быйыл ямғыр самаһыҙ күп яумаһа, уңыш тағы ла мулыраҡ булыр ине. Һөҙәк ерҙәр дымға бирешмәһә лә, урыны-урыны менән үҫентеләр һәләк булған. Юғалтыуҙарҙың дөйөм күләме 600 гектар тәшкил иткән. Шулай ҙа хужалыҡта эшләгән ир-егеттәр уңышты ваҡытында йыйып алыр өсөн ныҡ тырышҡан. Рәфис Авзалов, Ранас Сәлихов, Багис Мәрҙәншин, Риф Хәбибуллин, Рәүеф Илдарханов, Мирғәлим Бикәев, ағалы-ҡустылы Флүр һәм Фәнис Шәйхуллиндар, Фәндүс Зарифуллин, Альянус Шакировтар бурыстарын эҙмә-эҙлекле атҡара.
Киләһе йылдың уңышына ла быйыл нигеҙ һалып ҡуймаҡсы хужалыҡ. 500 гектар майҙанда ужым бойҙайы сәсә башлағандар. Тиҙҙән был эште тамамлаясаҡтар.
– Быйыл борсаҡ, ҡарабойҙай, арпа уңды. Һаттыҡ та, фуражға ла оҙаттыҡ, орлоҡҡа ла кәрәкле кимәлдә алып ҡалдыҡ. Быйылғы һөҙөмтәгә ҡарап, киләһе йыл иген культураларын күберәк сәсергә тигән фекергә килдек, – ти Рәсим Мәғәриф улы.
Ваҡыт менән иҫәпләшмәгән ир-егеттәргә ҡайнар ашты яланға алып баралар. Ашнаҡсылар Гөлмәрйәм Ғәбиҙуллина менән Тәбзилә Хәйретдинова көн һайын ашты төрләндереп, мул итеп бешерә.
“Дружба” хужалығы – Яңы Урсай ауылын тотоп торған ойошмаларҙың береһе. Ауыр заманда кооператив булдырып, көрсөккә килеп терәлгән хужалыҡты аяҡҡа баҫтырып, мул уңыш алыу еңелдән түгел. Бының өсөн һары таңдан ҡара төнгә тиклем бил бөгөргә кәрәк. Әйткәндәй, ауылда йәшәгән 340 кешенең етмештән ашыуы әлеге хужалыҡта эшләп йөрөй.
– Эшсәндәргә уңайлы шарттар булдырылған. Бер нисә йыл дауамында “500 ферма” программаһы буйынса фермаларҙы төҙөкләндерҙек. Тағы бер-ике корпустың ҡыйығын алмаштырырға ҡалды. Барлыҡ биналар йылытыла, һыу менән тәьмин ителә. Халыҡҡа мал аҙығы таратыла. Хеҙмәт хаҡы ваҡытында түләнә. Быйыл уңыш мул булды, шуға яланда эшләгән егеттәргә ҡарата дәртләндереү сараһы ла күрербеҙ, – ти етәксе.


text:
- Подробности
- Просмотров: 387
ҠАТА, башҡорттарҙың ҡаты табанлы, үксәле, киң башлы традицион күн аяҡ кейеме (ҡара: Башҡорт кейеме). Ирҙәр һәм ҡатын-ҡыҙҙар Ҡ. булған. Тәрән, шайтанашыҡҡа етеп торған (калуш ҡата, күн ҡата), ҡайһы ваҡыт ҡыҫҡа (12 см тиклем) ике ҡатлы киндер йәки тула ҡуныслы Ҡ. кейгәндәр. Ҡунысһыҙ Ҡ. тула, кейеҙ йәки йөн ойоҡ, ш. уҡ киндер йәки тула сылғау, ситек м‑н кейгәндәр. Урал аръяғында, Башҡортостандың көнсығыш һәм үҙәк райондарында балтыр тирәләй ҡунысбау м‑н тартып бәйләнгән оҙон аҡ тула ҡуныслы ҡатын-ҡыҙҙар Ҡ. таралған була. Төҫлө йөн суҡтар, биҙәктәр, сигә, даға ҡуйылған, ҡуныстары һәм үксә тирәләре бай итеп төрлө геом. фигураларҙан, кәкре һыҙыҡтарҙан, мөгөҙгә оҡшаш фигураларҙан һәм өсмөйөштәрҙән торған буҫтау аппликация (йыш ҡына сигеү м‑н аралаштырып) м‑н биҙәлгән. Көндәлек, байрам, ш. иҫ. туй, Ҡ. булған. Ҡ. оҡшаш (ҡунысһыҙ) аяҡ кейеме күп кенә Волга буйы, Урта Азия һәм Кавказ халыҡтарында булған.
С.Н.Шитова
Тәрж. Р.Х.Сәғитов
Ҡата: 1 — металл тәңкә м‑н биҙәлгән тәрән ҡата; 2 — бейек үксәле һай ҡата; 3 — биҙәлгән бейек ҡуныслы ҡатын-ҡыҙҙар ҡатаһы


text:
Башҡортостан менән Иран араһында фәнни-мәҙәни хеҙмәттәшлек тураһында килешеү төҙөлдө
«Ихлас» мәсете имам-хатибы Мөхәммәт Ғәлләмов етәкселегендәге Башҡортостан делегацияһы эш визиты менән Иран Ислам республикаһында булды. Сәфәр барышында Кум ҡалаһында «Әл-Мостафа» халыҡ-ара университеты менән фәнни-мәҙәни хеҙмәттәшлек итеү тураһында килешеү төҙөлдө.
Яҡтар Ирандан Башҡортостанға педагогтар ебәреү, ике республикала уҡытыусылар һәм дини хеҙмәткәрҙәр өсөн ҡыҫҡа ваҡытлы уҡытыу курстары ойоштороу тураһында һөйләшеп килеште. Шулай уҡ, килешеүгә ярашлы, яҡтар араһында берлектә ғилми-тикшеренеү эшмәкәрлеге алып барыу өсөн шарттар булдырыласаҡ, рус һәм фарсы телдәрен өйрәнеү өлкәһендә хеҙмәттәшлек ойоштороласаҡ.
Иранда Башҡортостан вәкилдәре белемен камиллаштырҙы, урындағы алдынғы дин һәм йәмәғәт эшмәкәрҙәре менән танышты, файҙалы бәйләнештәр булдырҙы.
Шулай уҡ сәфәр барышында делегация ағзалары Тегеранда урынлашҡан «Ансары Та Ха» дини һорауҙарға яуап биреү милли үҙәге хеҙмәткәрҙәре менән танышты, Фатима Махсум дини комплексында, Ирандың төрлө музейҙарында, уҡыу йорттарында, китапханаларында булды.


text:
Газета "Йәшлек" » Материалы за 15.05.2018
Ҡырым һәм Рәсәй тоташты!
Яңылыҡтар таҫмаһы // 15-05-2018, 17:20
«Йәшлек»кә яҙыл да, бүләк от!
Яңылыҡтар таҫмаһы // 15-05-2018, 12:09
"Аҙна һайын - бүләк!" уйыны дауам итә. Гәзитебеҙгә икенсе ярты йыллыҡҡа яҙылып, квитанцияларығыҙҙың күсермәләрен тиҙерәк ебәрергә ашығығыҙ. Ә инде «Республика Башкортостан» дәүләт унитар предприятиеһы уйнатҡан тағы ла ҡиммәтле бүләктәргә эйә булғығыҙ килһә, «Йәшлек» менән район гәзитенә яҙылған квитанцияғыҙҙың да күсермәһен ебәрергә кәрәк.
Сәй сервизы, сәйнүктәр, термостар эйәләрен көтә....
Сәй сервизы, сәйнүктәр, термостар эйәләрен көтә....
Глицериндан битлек
Новости / Һаулыҡ һаҡлау // 15-05-2018, 08:00
Көн һайын йоҡларҙан бер сәғәт алда ошо битлекте һөртһәгеҙ, йыйырсыҡтарығыҙҙың кәмеп, битегеҙҙең шымарып, матурайып китеүен күрерһегеҙ. Уны әҙерләүе еп-еңел. Глицерин менән Е витаминын дарыуханала арзан хаҡҡа һатып алырға була.
30 г глицеринға 10 капсула Е витамины кәрәк. Капсулаларҙы энә менән тишеп, майын глицеринлы шешәгә һығырға. Һөртөр алдынан, битте таҙартып, еңелсә массаж эшләп алырға мөмкин. Биткә һөрткәндән һуң, глицерин һеңгәнсе ул бер аҙ йәбешкәкләнеп тора. Был осраҡта бер аҙ тоник һиптерергә була....
Ниәт һәм ифтар доғалары
Новости / Иман // 15-05-2018, 07:00
Ҡояш ҡалҡырҙан ике сәғәт алда сәхәр ашап бөтөп, фарыз ураҙаны тотоу өсөн ошондай ниәт әйтелә:
«Нәүәйтү ән әсүмә саумә шәһри рамаҙан. Минәл-фәжри иләл-мәғриб. Халисал-лилләһи тәғәлә».
Мәғәнәһе: «Аллаһы Тәғәлә өсөн ихласлыҡ менән таң ваҡытынан башлап, ҡояш байығанға тиклем Рамаҙан ураҙаһын тоторға ниәт ҡылдым».
...
Ырыҫтары булғас
Яңылыҡтар таҫмаһы / Гәзиткә яҙылыу // 15-05-2018, 07:00
«Аҙна һайын – бүләк!» уйынында был аҙнала тәүгеләрҙән булып икенсе ярты йыллыҡҡа «Йәшлек» гәзитенә яҙылып ҡуйған Мансур ҒӘЛИЕВ (Ҡырмыҫҡалы районының Иҫке Бәпес ауылынан) – сәғәт, Г. МӨХӘМӘТВӘЛИЕВА (Мәсетле районының Оло Ыҡтамаҡ ауылынан) салат һауыттары йыйылмаһы отто.
Еңеүселәргә бүләктәрен килеп алғанда паспорт, СНИЛС, ИНН күсермәләрен килтерергә кәрәк.
Уйын дауам итә, бүләктәр эйәләрен көтә. Квитанцияғыҙҙың күсермәһен редакцияға ебәрергә ашығығыҙ....
Ураҙа айы мөбәрәк булһын!
Яңылыҡтар таҫмаһы / Иман // 15-05-2018, 06:00
15 майҙа, ҡояш байыу менән, изге Рамаҙан айы башлана. Мосолман ҡәрҙәштәребеҙ был айҙа, Аллаһы Тәғәләнең ризалығына ирешергә ынтылып, әжер-сауаптар өмөт итеп, ураҙа тота. Сөнки был – бер изгелеккә мең сауап яҙылған, ураҙа тотҡан өсөн хисапһыҙ әжер ала торған ваҡыт.
Мөхәммәт бәйғәмбәр: «Әгәр ҙә кешеләр Рамаҙан айында нимә бар икәнен белһәләр, был айҙың йыл буйы булыуын теләрҙәр ине», – тигән.
Мосолман ҡәрҙәштәр, Рамаҙан айының ниндәй ҡәҙерле изге ай икәнен онотмайыҡ. Был айҙы ғибәҙәттә үткәрәйек!...


text:
Өфөнөң «Каруанһарай» сауҙа-эш комплексында социаль фотоһүрәт күргәҙмәһе асыла
1 июндә Өфөнөң «Каруанһарай» сауҙа-эш комплексында Халыҡ-ара балаларҙы яҡлау көнөн билдәләү сиктәрендә «Йөрәккә яҡын» («Близко к сердцу») социаль фотоһүрәт күргәҙмәһе асыла. Йәмәғәтселек иғтибарын етем балалар, пенсионерҙар, ветерандар проблемаларына йәлеп итеү сараның төп маҡсаты булып тора. Ойоштороусылар булып Башҡортостан Республикаһында Бала хоҡуҡтары буйынса вәкил, БР Хеҙмәт һәм халыҡты социаль яҡлау министрлығы, төбәктең Йәштәр сәйәсәте һәм спорт министрлығы сығыш яһай. Проект «Независимая Уральская Газета» башланғысы менән үткәрелә.
Күргәҙмә «Йөрәккә яҡын» конкурсы сиктәрендә ойошторола. Республика бәйгеһе үткән йылдың аҙағында старт алғайны, унда йөҙҙән ашыу фоторәссам – профессиональ оҫталар һәм һәүәҫкәрҙәр ҡатнашты. Дәүләт эшмәкәрҙәре, журналистар, фоторәссамдарҙан торған комиссия иң яҡшы эштәрҙе һайлап алды, бөгөн улар күргәҙмәлә тәҡдим ителә.
Тәүгеләрҙән булып экспозиция менән Башҡортостан парламенты депутаттары танышты: 24 майҙа БР Дәүләт Йыйылышы йортонда күргәҙмә премьераһы үтте. Ағымдағы йылдың октябрь уртаһына тиклем күргәҙмә Өфөнөң һәм республикалағы башҡа ҡалаларҙың сауҙа үҙәктәрендә тәҡдим ителәсәк.
Фотоһүрәттәр 2012 йылдың октябренә тиклем ҡабул ителә. Күсмә күргәҙмә экспозициялары яңыртылып торасаҡ. Күргәҙмәлә ҡатнашыу өсөн «Бәйләнештә» социаль селтәренең махсус битенә инергә кәрәк.